My little fairy book!!: Μαρτίου 2011\nΣτην Ελλάδα ειδικότερα, η εφηβεία τείνει να παρατείνεται για όλο και περισσότερα χρόνια, καθώς συχνά οι οικογένειες προστατεύουν τα παιδιά τους κατά τη δεύτερη αλλά και τρίτη δεκαετία της ζωής τους. Η εφηβεία μπορεί να παρομοιαστεί με έναν ανεμοστρόβιλο που παρασύρει τα πάντα στο πέρασμά του, και αφήνει πίσω του ένα τελείως νέο τοπίο. Όλοι μας την έχουμε περάσει, περισσότερο ή λιγότερο έντονα, οι πιο πολλοί από εμάς την έχουμε συνδέσει με τα μαθητικά μας χρόνια και συχνή είναι η νοσταλγία που νιώθουμε για την εποχή εκείνη. Στην πραγματικότητα, είναι μια ηλικία που πολύ συχνά ωραιοποιείται από τους μεγάλους. Το μυαλό όμως ξεγελιέται, τείνει να απωθεί, να σβήνει όλα εκείνα τα δυσάρεστα πράγματα που μας βασάνισαν τα χρόνια εκείνα, και θυμάται μόνο πως τα πράγματα τότε ήταν πιο έντονα, πιο χρωματιστά, πολλές πράξεις ρουτίνας σήμερα, τότε είχαν την υπόσταση πρωτόγνωρων εμπειριών.\nΑναρτήθηκε από Μάρα Μπαντουβάκη στις 12:01 π.μ.\nΑναρτήθηκε από Μάρα Μπαντουβάκη στις 5:10 μ.μ.\nΑναρτήθηκε από Μάρα Μπαντουβάκη στις 12:46 π.μ.\nΕλέγχουν τα ηλεκτρονικά μηνύματά τους κάθε δύο λεπτά, μπαίνουν σε συγκεκριμένες ηλεκτρονικές σελίδες ξανά και ξανά, απορροφώνται σε παιχνίδια στην οθόνη με τις ώρες, παίζουν μανιωδώς χρηματιστήριο ή τζογάρουν μέσω Διαδικτύου.\nΟ εθισμός στο κομπιούτερ, η παθολογική χρήση τού υπολογιστή, η εξάρτηση από το Διαδίκτυο, αποτελεί ένα φαινόμενο της τελευταίας δεκαετίας, που ολοένα εξαπλώνεται. Ο όρος «Διαταραχή Εξάρτησης από το Διαδίκτυο» (Ιnternet Αddiction Disorder) προτάθηκε για πρώτη φορά από τον δρα Ιβαν Γκόλντμπεργκ και τα κριτήρια για τη διάγνωσή της βασίστηκαν σε εκείνα για τις εξαρτήσεις από ουσίες.\nΓράφει: Σπαντιδέας Αναστάσιος, Παθολόγος.\nΑναρτήθηκε από Μάρα Μπαντουβάκη στις 9:11 π.μ.\nΔε χρειάζεται να έχετε διαβάσει το ομώνυμο βιβλίο του Ζίσκιντ για να νιώσετε τη μυστηριώδη δύναμη που μπορεί να ασκεί επάνω μας ένα άρωμα, αλλάζοντας εντελώς την εντύπωση που έχουμε για τους άλλους. Η όσφρηση είναι από τις πλέον ερωτικές αισθήσεις και στο παιχνίδι της αποπλάνησης φαίνεται ότι τα αρώματα κρατούν πρωταγωνιστικούς ρόλους. Ακολουθούν μερικές βασικές συμβουλές για να επιλέξετε το άρωμα που σας ταιριάζει, να το φορέσετε όπως πρέπει και να το φυλάξετε σωστά, μετατρέποντάς το σε αναντικατάστατο όπλο γοητείας.\n1. Η διαδικασία επιλογής του αρώματος\nΕμπιστευτείτε το ένστικτό σας. Το άρωμα γενικά επιλέγεται βάσει των συναισθημάτων που μας προκαλεί τη στιγμή που το μυρίζουμε, αλλά και της διάθεσης που έχουμε εκείνη τη στιγμή. Αποφύγετε λοιπόν να καταλήξετε σε κάποιο μόνο και μόνο επειδή είναι το πλέον διαφημισμένο της σεζόν, ή το φοράει η καλύτερή σας φίλη.\nΑναρτήθηκε από Μάρα Μπαντουβάκη στις 11:44 μ.μ.\nΑναρτήθηκε από Μάρα Μπαντουβάκη στις 12:45 μ.μ.\nΑναρτήθηκε από Μάρα Μπαντουβάκη στις 1:56 μ.μ.\nΚυτταρίτιδα: ο ύπουλος εχθρός του δέρματος\nΕνημερωθείτε για τους παράγοντες που δημιουργούν την εμφάνιση της κυτταρίτιδας, ούτως ώστε να προλάβετε όσο μπορείτε την εμφάνιση αυτού του αντιαισθητικού προβλήματος, που αποτελεί σχεδόν αποκλειστικό ... προνόμιο του γυναικείου σώματος.\nΠρόκειται για την ανώμαλη συσσώρευση λίπους και την κατακράτηση υγρών ανάμεσα στο δέρμα και την αμέσως από κάτω στοιβάδα, που συνοδεύεται από μειωμένης ελαστικότητας συνδετικό ιστό. Εξαιτίας της κακής τοπικής αιμάτωσης, τα λιποκύτταρα εκείνης της περιοχής δεν τρέφονται καλά και συνεπώς ο οργανισμός, αντί να αναδομεί και να καίει το λίπος, το στέλνει να αποθηκευτεί σε εκείνα τα λιποκύτταρα που το έχουν περισσότερη ανάγκη για να τραφούν. Η ανομοιογενής εναπόθεση λίπους, νερού και τοξινών οδηγεί σε αύξηση του όγκου των συγκεκριμένων λιποκυττάρων. Έτσι δημιουργείται κακή αιματική κυκλοφορία και μείωση της οξυγόνωσης του ιστού με αποτέλεσμα το δέρμα να χάνει την ελαστικότητα του και να γίνεται ινώδες και τραχύ.Σταδικά το δέρμα αποκτά την αντιαισθητική όψη της ''φλούδας πορτοκαλιού''.\nΑνακουφιστείτεΣτην περίπτωση που υποφέρετε από έντονες ενοχλήσεις που επιμένουν είναι σημαντικό να επισκεφθείτε το γιατρό σας για να εντοπίσει τα αίτια και να συστήσει την κατάλληλη θεραπεία.\nΤις μέρες αυτές, άλλος για περισσότερο χρόνο (σαράντα μέρες), άλλος για λιγότερο, νηστεύουμε τηρώντας τις θρησκευτικές μας παραδόσεις. Οι ρίζες του συγκεκριμένου διατροφικού προτύπου (αποφυγή τροφών του ζωικού βασιλείου)έχει τις ρίζες του στην Αρχαία Ελλάδα, όπου πρώτος ο Πυθαγόρας μίλησε για τα πλεονεκτήματα του.\nΑναρτήθηκε από Μάρα Μπαντουβάκη στις 6:55 μ.μ.\nΑναρτήθηκε από Μάρα Μπαντουβάκη στις 6:27 μ.μ.\nTα μάτια λένε πολλά χωρίς λόγια, αλλά φαίνεται πως υπάρχει μια ακόμη «γλώσσα», αυτή των ποδιών. Ενας κορυφαίος βρετανός ψυχολόγος, που μελετά το ζήτημα εδώ και δεκαετίες, ισχυρίζεται ότι ανακάλυψε άλλη μια "οδό" επικοινωνίας, με την οποία όλοι οι άνθρωποι, ιδίως οι γυναίκες, στέλνουν μυστικά μηνύματα στους γύρω τους και το κάνουν με τα πόδια τους, χωρίς οι περισσότεροι από εμάς να έχουμε καν ιδέα ότι αυτό συμβαίνει.\nΗ ανακάλυψη έγινε από τον καθηγητή Τζιόφρι Μπίτι, επικεφαλής της σχολής ψυχολογικών επιστημών του πανεπιστημίου του Μάντσεστερ, σύμφωνα με τη βρετανική "Τelegraph". Η έρευνα, που έγινε για λογαριασμό της εταιρίας κατασκευής υποδημάτων Τζέφερι Γουέστ, έδειξε ότι αν μια γυναίκα επιθυμεί έναν άνδρα και... γελά, όταν μιλά μαζί του, τα πόδια της ασυνείδητα απομακρύνονται από το σώμα της. Αν όμως τα πόδια της είναι σταυρωμένα ή διπλωμένα κάτω από το σώμα της, την ώρα που μιλά σε έναν άνδρα, τότε μάλλον δεν έλκεται από αυτόν.\nΣας δίνουμε κάποιες συμβουλές και προτάσεις για άψογο αποτέλεσμα στο στυλ και το κούρεμα των μαλλιών σας.\nΤα φρύδια είναι η κορνίζες των ματιών μας. Τα καλοσχηματισμένα φρύδια κάνουν το βλέμμα να δείχνει πιο όμορφο και αναδεικνύουν τα χαρακτηριστικά του προσώπου μας.\nΤο λάθος που κάνουμε συνήθως είναι να αφαιρούμε περισσότερες τρίχες από ότι πρέπει κάνοντας πολύ λεπτά τα φρύδια μας. Η εποχή που ήταν πολύ μόδα τα λεπτά φρύδια έχει περάσει ανεπίστρεπτη. Τα λεπτά φρύδια κάνουν το πρόσωπο να φαίνεται μεγαλύτερο σε ηλικία και δεν είναι καθόλου στη μόδα πλέον.\nΑν το έχετε παρακάνει με το τσιμπιδάκι και έχετε πολύ λεπτά φρύδια αυτό που μπορείτε να κάνετε είναι να αφήσετε τις τρίχες να ξαναβγούν και μέχρι τότε, να αγοράσετε τα κατάλληλα μολύβια και σκιές στο ίδιο χρώμα με τα φρύδια σας ώστε να γεμίσετε τα κενά και να τους δώσετε το σχήμα που πρέπει. Προσέξτε τις υπερβολές γιατί το αποτέλεσμα πρέπει να είναι φυσικό. Αν οι τρίχες έχουν ατονήσει από το τσιμπιδάκι και δεν βγαίνουν πια, μπορείτε να κάνετε τατουάζ φρυδιών σε κάποιο εξειδικευμένο ινστιτούτο το οποίο για να πω την αλήθεια δεν θα το συνιστούσα γιατί το αποτέλεσμα δεν δείχνει και πολύ φυσικό.\nΤο σωστό σχήμα και πώς να το πετύχετε\nΑναρτήθηκε από Μάρα Μπαντουβάκη στις 1:00 μ.μ.\nΑναγνωρίστε τις ανάγκες της δικής σας επιδερµίδας και φροντίστε το πρόσωπό σας µε τα κατάλληλα προϊόντα!\nΚανονική.Η κανονική επιδερµίδα δεν παρουσιάζει ιδιαίτερα προβλήµατα ή ελλείψεις και συνήθως δείχνει ελαστική και απαλή, χωρίς ατέλειες και διαφορές στην υφή. Χωρίς την κατάλληλη περιποίηση βέβαια µπορεί να παρουσιάσει θαµπάδα και άτονη όψη. Από εκεί και πέρα, ο φυσικός της εχθρός είναι η γήρανση, η οποία όµως αντιµετωπίζεται µε αντίστοιχα προϊόντα.\nΗ κατάλληλη φροντίδα.Καθαρίζετε το πρόσωπό σας κάθε βράδυ (και το πρωί αν το κρίνετε απαραίτητο) µε ένα ήπιο γαλάκτωµα.\nΗ ενυδάτωση είναι απαραίτητη και, αν είστε πάνω από 30 ετών, µπορείτε να την συνδυάσετε µε αντιγηραντικές φόρµουλες.\nΗ κρέµα νυκτός σε αυτές τις ηλικίες προβλέπεται, αλλά η αίσθηση που σας αφήνουν το πρωί (αν π.χ. νιώθετε την επιδερµίδα βαριά) θα σας βοηθήσει να αποφασίσετε αν την χρειάζεστε κάθε βράδυ. Φυσικά χρησιµοποιείτε αντηλιακή κρέµα ή κρέµα µε SPF και µην αµελείτε την απολέπιση 1-2 φορές την εβδοµάδα µαζί µε µία µάσκα. Θυµηθείτε επίσης να εφαρµόζετε την κρέµα σας µε απαλές κινήσεις µασάζ προκειµένου να τονώσετε την επιδερµίδα.\nΑναρτήθηκε από Μάρα Μπαντουβάκη στις 1:43 π.μ.\nΓράφει: Μιχάλης Κ. Βικελής, Νευρολόγος, MSc in Headache Medicine\nΥπάρχουν εκατοντάδες αιτίες που μπορεί να προκαλέσουν πονοκέφαλο. Για παράδειγμα, μία ιγμορίτιδα, ένα οφθαλμολογικό πρόβλημα, μία ωτίτιδα, αλλά και πιο σοβαρές καταστάσεις, όπως ένας όγκος του εγκεφάλου ή ένα ανεύρυσμα του εγκεφάλου μπορεί να προκαλέσουν πονοκέφαλο. Κάθε πονοκέφαλος για τον οποίο υπάρχει μία σαφής και αναγνωρίσιμη υποκείμενη αιτία ονομάζεται δευτεροπαθής πονοκέφαλος. Κάποιοι δευτεροπαθείς πονοκέφαλοι μπορεί να σημαίνουν κίνδυνο για την υγεία ή και τη ζωή του ανθρώπου που τους εμφανίζει και για το λόγο αυτό, αν υπάρχει υποψία για κάτι τέτοιο, σωστό είναι να γίνεται διερεύνηση από ειδικό γιατρό.\nΑναρτήθηκε από Μάρα Μπαντουβάκη στις 1:11 π.μ.\nΈχετε νιώσει το τσίμπημα της ζήλιας στην καρδιά; Σας έχει τριβελίσει το μυαλό αυτή η αμφιβολία του "αν" και "μήπως" για κάποιο αγαπημένο σας πρόσωπο; Αν ναι, δεν είστε οι μόνοι. Η ζήλια μπορεί να φωλιάσει στην ψυχή και του πιο καλοπροαίρετου ανθρώπου. Θα πρέπει όμως να προσέξουμε μια σημαντική εννοιολογική διαφορά ανάμεσα στη ζήλια και στο φθόνο. Το πρώτο συναίσθημα δεν είναι συνώνυμο του δεύτερου, γιατί το καθένα έχει διαφορετικό αντικείμενο. Έτσι, ζηλεύουμε κάτι που ήδη έχουμε και δεν θέλουμε να χάσουμε, ενώ φθονούμε αυτό που δεν έχουμε και επιθυμούμε να αποκτήσουμε: ο υπάλληλος, για παράδειγμα, μπορεί να νιώσει φθόνο για την προαγωγή κάποιου συναδέλφου.\nΑναρτήθηκε από Μάρα Μπαντουβάκη στις 5:36 μ.μ.\nΑναρτήθηκε από Μάρα Μπαντουβάκη στις 1:46 π.μ.\nΒιντεάκια βήμα -βήμα για όμορφο μανικιούρ,που μπορούμε να το φτιάξουμε μόνες μας!!\nΑναρτήθηκε από Μάρα Μπαντουβάκη στις 10:29 μ.μ.\nΤα χρώματα επηρεάζουν την ψυχολογία του ανθρώπου και κατ’ επέκταση την φυσική του κατάσταση. Ουσιαστικά δεν είναι το σώμα που «ζητά» τα χρώματα, αλλά ο νους. Οι γιατροί και οι ψυχολόγοι συμφωνούν πως οτιδήποτε μπορεί να επηρεάσει την ψυχολογία και τον νου ενός ανθρώπου, μπορεί να επηρεάσει και την φυσική του κατάσταση. Δεν είναι λίγα τα πειράματα που έχουν γίνει -και γίνονται- σχετικά με το τι επιρροή έχουν τα χρώματα στον άνθρωπο. Έχει παρατηρηθεί για παράδειγμα, ότι οι άνθρωποι που περιβάλλονται συνέχεια από ζωηρά και φωτεινά χρώματα, χαίρουν καλλίτερης φυσικής κατάστασης και ψυχικής ηρεμίας από εκείνους που περιβάλλονται από σκούρα και μουντά χρώματα. Πειράματα σε επαγγελματικούς χώρους έχουν αποδείξει ότι οι εργαζόμενοι αποδίδουν καλλίτερα σε ένα φωτεινό χώρο με ευχάριστα χρώματα, παρά σε ένα σκοτεινό με μουντά χρώματα.\nΑναρτήθηκε από Μάρα Μπαντουβάκη στις 5:50 μ.μ.\nΑναρτήθηκε από Μάρα Μπαντουβάκη στις 3:17 μ.μ.\nΑναρτήθηκε από Μάρα Μπαντουβάκη στις 2:57 μ.μ.\n10 ερωτήσεις στον ορθοπεδικό για το αυχενικό σύνδρομο\nΤι είναι το αυχενικό σύνδρομο και πώς εκδηλώνεται; Οι ενοχλήσεις του αυχενικού συνιστούν σύμπτωμα άλλων παθήσεων; Μπορεί το γυμναστήριο να επιβαρύνει το ήδη υπάρχον πρόβλημα; Ποιοι θεραπευτικοί τρόποι αντιμετώπισης υπάρχουν; Προληπτικά, τι μπορούμε να κάνουμε; Ο κ. Ελευθέριος Ι. Ζαμπάκος, ορθοπεδικός χειρουργός, απαντά στις απορίες μας.\n1 Τι είναι το αυχενικό σύνδρομο και πού οφείλεται;\nΑναρτήθηκε από Μάρα Μπαντουβάκη στις 1:49 π.μ.\nΥποδοχείς στο θωρακικό τοίχωμα, στο τραχειοβρογχικό δέντρο, στην αορτή, στην καρωτίδα και κεντρικοί χημειουποδοχείς που αντιδρούν ανάλογα με τα επίπεδα του οξυγόνου του διοξειδίου του άνθρακα και των οξέων στο αίμα και το εγκεφαλονωτιαίο υγρό, έχουν σύνθετες νευρολογικές συνδέσεις με ειδικά αναπνευστικά κέντρα στο ΚΝΣ. Τα κέντρα αυτά ρυθμίζουν την αναπνοή.\nΟ αέρας εισέρχεται μέσω της μύτης στο τραχειοβρογχικό δέντρο, όπου σε επίπεδο κυψελίδων πραγματοποιείται η ανταλλαγή αερίων, δηλαδή η αποβολή του διοξειδίου του άνθρακα και η πρόσληψη του οξυγόνου. Κατά τον ύπνο, η δραστηριότητα του συμπαθητικού ελαττώνεται, υπάρχει ελάττωση του μυϊκού τόνου των αναπνευστικών οδών, μείωση του βασικού μεταβολισμού, φυσιολογική απώλεια του φυσιολογικού τόνου. Η δίοδος του αέρα κατά την διάρκεια της ημέρας, η ανταλλαγή των αερίων και οι μεταβολές που συμβαίνουν κατά την διάρκεια του ύπνου είναι αθόρυβες, στο μέσο υγιές άτομο. Ορισμένα υγιή άτομα εμφανίζουν ροχαλητό λόγω ανατομικής κατασκευής (π.χ. μικρή γνάθος).\nΑναρτήθηκε από Μάρα Μπαντουβάκη στις 1:29 π.μ.\nΣύμφωνα με τους ειδικούς, μόλις ένα 8% της ανθρώπινης επικοινωνίας «συμβαίνει» με τα λόγια. Τα υπόλοιπα μηνύματα που στέλνουμε, ηθελημένα ή αθέλητα, στον περίγυρο, εκπέμπονται από τη γλώσσα του σώματος, τη στάση μας, τις χειρονομίες, τις εκφράσεις του προσώπου και τον τόνο της φωνής μας.\nΜηνύματα που οι περισσότεροι αποκωδικοποιούμε υποσυνείδητα –και σε αυτό ακριβώς το ένστικτο οφείλεται,η αίσθηση ότι κάποιος που μόλις γνωρίσαμε μας συμπαθεί ή όχι. Δεν είναι τα vibes στα οποία θα ορκίζονταν οι εσωτεριστές, είναι κάτι πολύ πιο χειροπιαστό.Είστε σε καλό δρόμο αν:\nΑναρτήθηκε από Μάρα Μπαντουβάκη στις 2:40 μ.μ.\nΑναρτήθηκε από Μάρα Μπαντουβάκη στις 7:11 μ.μ.\nΤο στρες είναι μια πραγματικότητα της ζωής που έχει καλές και κακές όψεις. Το στρες που νιώθει ένας ορειβάτης, ένας οδηγός αγωνιστικού αυτοκινήτου ή ένας ηθοποιός μπορεί να είναι τονωτικό και ενισχυτικό της ζωής. Αλλά, για πολλούς ανθρώπους, το στρες σημαίνει μια κατάσταση σχεδόν συνεχούς και περιττής τάσης και ανησυχίας, που μπορεί τελικά να οδηγήσει σε χρόνια ανησυχία, κατάθλιψη, ψυχασθενικά συμπτώματα και αρρώστια. Ευτυχώς, με την παρακολούθηση του επιπέδου του στρες και τη λήψη αποτελεσματικών μέτρων έγκαιρα, αυτά τα προβλήματα μπορεί συνήθως ν' αποφευχθούν.\nΑναρτήθηκε από Μάρα Μπαντουβάκη στις 6:52 μ.μ.\nΑργά ή γρήγορα στις ζωές των περισσότερων από μας θα έλθουν εκείνες οι στιγμές που οι βεβαιότητες γίνονται εφιάλτες: μια δουλειά που δεν μας αρέσει πια, ένας γάμος, σταθερός μεν αλλά που τώρα δεν εκφράζει τις βαθύτερες επιθυμίες μας, μια αγανάκτηση για την υπακοή μας στις προσδοκίες των άλλων και μια ανάγκη επανάστασης στην τυραννία τους, μια ξαφνική απώλεια προσώπων ή μια αποσταθεροποίηση των συνθηκών ζωής. Είναι εκείνες οι στιγμές που νιώθεις πως είσαι ο «κανένας», γιατί δεν ξέρεις πια ποιος είσαι στ΄αλήθεια , ούτε ξέρεις και πού πας. Παραμένεις αμήχανος στο σταυροδρόμι για να κοιτάξεις στη συνέχεια με αγωνία-ψιθυριστή ή κραυγαλέα- τα άγνωστα παρακλάδια του. Ένα μόνο ξέρεις:\nότι αρνείσαι να συνεχίσεις την γνωστή διαδρομή.\nΑναρτήθηκε από Μάρα Μπαντουβάκη στις 5:51 μ.μ.\nΆπλωσε την ενυδατική σου σε καθαρό πάντα πρόσωπο και άφησέ την να απορροφηθεί. Στην συνέχεια τοποθέτησε το make up δουλεύοντας το αρκετά. Διόρθωσε τους μαύρους κύκλους με κονσίλερ – να μην είναι πολύ ανοιχτό, προτίμησε 1-2 τόνους πιο σκούρο απ'ότι είναι το make up που χρησιμοποιείς. Πέρασε όλο το πρόσωπο και μάτια με διάφανη πούδρα.\nΜε το δάχτυλό σου τράβηξε το πάνω βλέφαρο για να μπορείς να σχηματίσεις μια όμορφη γραμμή και με μαύρο μολύβι περιέγραψε το πάνω βλέφαρο ξεκινόντας από την εξωτερική γωνία τους ματιού προς το εσωτερικό. Αν θέλεις μπορείς να το κάνεις ανάποδα, εγώ προτιμώ την πρώτη περίπτωση από έξω προς τα μέσα και όχι από μέσα προς τα έξω. Αν η γραμμή δεν βγει πολύ ίσια μην ανησυχείς, με μία μπατονέτα ή με τις ειδικές γόμες που έχουν βγει μπορείς να την διορθώσεις.\nΑναρτήθηκε από Μάρα Μπαντουβάκη στις 5:43 μ.μ.\nΟ ύπνος είναι από τις πιο βασικές και απόλυτα αναγκαίες φυσικές διαδικασίες του ανθρώπου. Όταν κοιμόμαστε όλα τα όργανα του σώματος μας ξεκουράζονται ανασυγκροτούνται και ανανεώνονται. Ένας καλός ύπνος προσφέρει υγεία σωματική και ψυχολογική, μας γεμίζει ενέργεια και μας ομορφαίνει.\nΗ ψυχολογική μας κατάσταση βελτιώνεται έχουμε καλύτερη διάθεση αφού ο ύπνος μας βοηθάει να χαλαρώσουμε οπότε και να αποβάλουμε το στρες και την ένταση της ημέρας.\nΑναρτήθηκε από Μάρα Μπαντουβάκη στις 9:51 μ.μ.


7 συμβουλές για να ξεγελάσετε το μάτι και το σπίτι να δείχνει μεγαλύτερο. Διακόσμηση | 10DECO\nΟρισμένα δωμάτια μπορεί να δείχνουν περιορισμένα και άβολα εάν υπάρχει χαμηλό ταβάνι. Γι ‘αυτό, όταν διακοσμείτε μικρούς χώρους, όλα μετράνε. Με μερικά έξυπνα κόλπα εμπνευσμένα από διακοόσμηση εσωτερικού χώρου, μπορείτε να μάθετε πώς να κάνετε ένα δωμάτιο να φαίνεται μεγαλύτερο. Οι τεχνικές χρωμάτων, η τοποθέτηση επίπλων, η τοποθέτηση καθρεφτών και ο δημιουργικός σχεδιασμός φωτισμού μπορούν να ξεγελάσουν το μάτι και να κάνουν τους εσωτερικούς χώρους να φαίνονται πολύ πιο ευρύχωροι από ότι είναι στην πραγματικότητα.\n1. Χρησιμοποιήστε αντιθέσεις και ανοιχτά χρώματα που κάνουν τα δωμάτια να φαίνονται μεγαλύτερα\nΔείτε πώς μπορείτε να κάνετε ένα δωμάτιο να φαίνεται μεγαλύτερο με το χρώμα. (Υπόδειξη: Είναι μια οπτική ψευδαίσθηση.) Ο κόσμος του σχεδιασμού, γνωρίζει ότι τα ανοιχτόχρωμα χρώματα κάνουν ένα δωμάτιο να φαίνεται μεγαλύτερο και φωτεινότερο. Οι φωτεινοί τοίχοι είναι πιο ανακλαστικοί, καθιστώντας ένα χώρο ανοιχτό και ευάερο, γεγονός που βοηθά στη μεγιστοποίηση του αποτελέσματος του φυσικού φωτός. Οι σκούρες αποχρώσεις τείνουν να απορροφούν το φως, κάνοντας τα δωμάτια να φαίνονται μικρότερα. Επίσης οι τοίχοι με έμφαση προσθέτουν χρώμα στον διακοσμητικό χώρο χωρίς να είναι υπερβολικοί.\nΛοιπόν, ποια χρώματα κάνουν ένα δωμάτιο να φαίνεται μεγαλύτερο; Για βέλτιστο αποτέλεσμα, πηγαίνετε με απαλές αποχρώσεις όπως το υπόλευκο, το μπλε και το πράσινο και θυμηθείτε πάντα ότι τα φωτεινότερα δωμάτια δείχβοουν μεγαλύτερα και πιο ελκυστικά.\n2. Ανοίξτε τον χώρο σας με δημιουργικό φωτισμό\nΤο φυσικό φως μεγαλώνει το εσωτερικό κάθε δωματίου και το κάνει να φαίνεται μεγαλύτερο. Αυτό είναι υπέροχο αν έχετε φυσικό φως. Αν δεν το κάνετε, όμως, μην αποθαρρύνεστε. Προσθέστε μερικά δημιουργικά εφέ χρησιμοποιώντας φωτιστικά . Θα εκπλαγείτε από το πώς αυτή η μικρή προσθήκη μπορεί να κάνει τη μεγάλη διαφορά.\nΕάν έχετε πρόσβαση στο φυσικό φως, το να το φέρετε στο σπίτι σας μέσω μεγάλων παραθύρων θα συνδέσει αμέσως το δωμάτιο με το εξωτερικό, χωρίς να περιορίζετε πλέον τον χώρο σας. Χρησιμοποιήστε διάφανα καλύμματα παραθύρων ή τραβήξτε τα προς τα πίσω, για να επιτρέψετε περισσότερο φως. Εάν η θέα είναι κακή, τοποθετήστε φυτά ή λουλούδια κοντά στα παράθυρα και χρησιμοποιήστε λάμπες για να φωτίσετε το χώρο.\nΔιατηρήστε το χώρο σας τακτοποιημένο και οργανωμένο. Όχι μόνο θα προκαλέσει περισσότερη χαρά, αλλά τίποτα δεν κάνει έναν μικρό χώρο να δείχνει στριμωγμένος από τα πάρα πολλά πράγματασας. Με τα πράγματα τακτοποιημένα ή μακριά από τα μάτια, ο χώρος που βλέπετε θα φαίνεται τακτοποιημένος και ανοιχτός.\nΟ μινιμαλισμός ισχύει και για τους τοίχους σας. Μην καλύπτετε τους τοίχους σας με πολλές εικόνες. Ένας μεγάλος πίνακας λειτουργεί καλύτερα από μια ομάδα μικρών πινάκων όταν σκέφτεστε πώς να κάνετε ένα δωμάτιο να φαίνεται μεγαλύτερο.\nΚαι προσπαθήστε να διατηρήσετε το λόγο όσο το δυνατόν πιο καθαρό. Αφαιρέστε τα μεγάλα χαλιά για να δημιουργήσετε την ψευδαίσθηση του μεγαλύτερου χώρου στο πάτωμα.\n4. Δημιουργήστε ένα σημείο εστίασης\nΜάθετε πώς να κάνετε ένα δωμάτιο να φαίνεται μεγαλύτερο μέσω ενός καθορισμένου εστιακού σημείου – μιας περιοχής ή ενός χαρακτηριστικού που θα τραβήξει την προσοχή του ματιού. Στην τραπεζαρία, μάλλον αυτό είναι το τραπέζι. Στην κρεβατοκάμαρα, είναι το κρεβάτι. Κάντε αυτό το σημείο εστίασης το αστέρι του δωματίου. Τακτοποιήστε τα έπιπλα έτσι ώστε να εστιάσετε την προσοχή σας σε αυτήν την περιοχή και διατηρήστε τη διακόσμηση στο υπόλοιπο δωμάτιο στο ελάχιστο (περιορίστε τον αριθμό των αξεσουάρ).\nΑν έχετε αναρωτηθεί ποτέ: “Οι καθρέφτες κάνουν ένα δωμάτιο να φαίνεται μεγαλύτερο;” η απάντηση είναι ηχηρή, “Ναι”. Οι καθρέφτες μπορούν να κάνουν το δωμάτιό σας να φαίνεται μεγαλύτερο και πιο ανοιχτό. Χρησιμοποιήστε ένα σημείο εστίασης και στρέψτε τους καθρέφτες σας προς αυτό για να δώσετε την ψευδαίσθηση του βάθους. Οι καθρέφτες αντανακλούν επίσης φυσικό και τεχνητό φως για να κάνουν ένα δωμάτιο πιο φωτεινό κατά τη διάρκεια της ημέρας και της νύχτας. Η τοποθέτηση ενός καθρέφτη κοντά σε ένα παράθυρο για να αντικατοπτρίζει τον κόσμο έξω είναι ιδιαίτερα αποτελεσματική.\nΟι καθρέφτες στους τοίχους και οι γυάλινες κορυφές θα δώσουν επίσης στο δωμάτιό σας μια πιο ανοιχτή αίσθηση ή χρησιμοποιήστε καθρέφτες πόρτες ντουλαπιών.\n6. Γίνετε δημιουργικοί με τα έπιπλα\nΗ χρήση των σωστών επίπλων είναι ένας βασικός τρόπος για να κάνετε ένα δωμάτιο να φαίνεται μεγαλύτερο. Για ένα, χρησιμοποιήστε έπιπλα πολλαπλών λειτουργιών, όπως ένα σεντούκι που μπορεί να χρησιμοποιηθεί ως τραπεζάκι σαλονιού , ένας καναπές-κρεβάτι ή ένα κρεβάτι με συρτάρια αποθήκευσης. Τα επεκτάσιμα τραπέζια φαγητού, τα πτυσσόμενα τραπέζια και τα τραπέζια με αποθηκευτικό χώρο, τα οποία μπορούν να μαζευτούν όταν δεν τα χρειάζεστε, είναι επίσης καλές επιλογές.\nΛάβετε υπόψη ότι τα ψηλά και ογκώδη έπιπλα μπορούν να καταλάβουν πολύτιμο χώρο. Επιλέξτε καναπέ και καρέκλες χωρίς μπράτσα και εκτεθειμένα πόδια. Αυτό επιτρέπει στο φως να φιλτράρει κάτω από τα έπιπλα, κάνοντας το δωμάτιο να φαίνεται πιο ευάερο.\n7. Μεγιστοποιήστε τη διάταξη του δωματίου σας\nΚλιμάκωσε τα έπιπλά σου ανάλογα με το μέγεθος του δωματίου. Τοποθετήστε μεγαλύτερα έπιπλα στους τοίχους για να μεγιστοποιήσετε τον ανοιχτό χώρο και να κάνετε το δωμάτιο να φαίνεται μεγαλύτερο. Επίσης, μην αποκλείετε μονοπάτια. Εάν τα έπιπλα και τα αξεσουάρ εμποδίζουν τη θέα σε ένα δωμάτιο, θα φαίνεται στενό.\nΗ μεγαλύτερη ευθεία γραμμή σε οποιοδήποτε δωμάτιο είναι η διαγώνιος. Όταν τοποθετείτε τα έπιπλά σας υπό γωνία, οδηγεί το μάτι κατά μήκος του μακρύτερου τοίχου.


F Che: Μονοπάτια, αποτυπώματα, αινίγματα - Che: Caminos, Huellas, Enigmas - FilmBoy Che: Μονοπάτια, αποτυπώματα, αινίγματα - Che: Caminos, Huellas, Enigmas - FilmBoy\nHome > movies > Che: Μονοπάτια, αποτυπώματα, αινίγματα - Che: Caminos, Huellas, Enigmas\nChe: Μονοπάτια, αποτυπώματα, αινίγματα - Che: Caminos, Huellas, Enigmas\nΤο βραβευμένο Ντοκιμαντέρ των Victoria Vorontsova, Alexander Luchaninov.\nαυτοί οι άνθρωποι είναι οι άνθρωποι σου,\nαυτή η επανάσταση είναι η επανάσταση σου!\nΜέχρι την τελική νίκη!»\nΟ Ερνέστο Γκεβάρα ήταν ένας από τους πιο σημαίνοντες επαναστάτες του εικοστού αιώνα, αλλά ποια πορεία ακολούθησε που τον οδήγησε να αγωνιστεί για τα ιδανικά του;\nΟ μύθος για του Τσε αντανακλάται στα ονόματα των τοποθεσιών που επισκέφθηκε, εκείνους που τον συνόδευαν στον αγώνα του και στα ιστορικά γεγονότα στα οποία συμμετείχε.\nΣε μια περιοδεία σε έξι χώρες της Λατινικής Αμερικής (Αργεντινή, Βενεζουέλα, Γουατεμάλα, Μεξικό, Κούβα και Βολιβία), διάφοροι ανταποκριτές ακολουθούν τα βήματα του Τσε Γκεβάρα δια θαλάσσης και γης, από τη στιγμή που εγκατέλειψε την Αργεντινή έως τον τελευταίο προορισμό του, τη Βολιβία, αναζητώντας άγνωστες ή κρυφές ιστορίες.\nΠαρουσιάζονται τόποι και τοπία που πέρασε ο Τσε, καθώς και συνεντεύξεις με την οικογένεια, φίλους, τους συναδέλφους και τους ανθρώπους που συναντήθηκαν ή είχαν κάποια επαφή με τον μεγάλο επαναστάτη.\n«Το πρόσωπό του είναι γνωστό σε όλον τον κόσμο και δεν βρίσκεται μόνο σε μνημεία, αλλά και σε μπούζες και καπέλα.\nΈνα φαινόμενο που μας δείχνει ότι υπήρχε κάτι σε αυτόν τον άντρα που τον ξεχώριζε απ’ όλους τους άλλους.\nΚαι σε κάθε σημείο που θα επισκεπτόμαστε θα ερευνούμε τα γεγονότα που τον έκαναν έναν μοναδικό άνθρωπο.»\n« Όταν ακολούθησα το ίδιο μονοπάτι μ’ εκείνον, όταν μίλησα με τον κόσμο και βλέποντας την υπάρχουσα κατάσταση εδώ (Μπουένος Άιρες), άρχισα να συνειδητοποιώ κάτι παραπάνω για τον Τσε.\nΔεν ήταν τρελός.\nΉταν ένας άνθρωπος με ιδανικά, εξαιρετικά ευφυής και καλλιεργημένος και πάνω απ’ όλα ένας εξαιρετικός άνθρωπος.\nΜε άλλα λόγια, κάποιος που θα έδινε την μπλούζα του σε αυτόν που την είχε μεγαλύτερη ανάγκη κι εκείνος θα γύρισε τουρτουρίζοντας στο σπίτι του.»\nIgnacio Jubilla - Οδοιπόρος στο μονοπάτι του Τσε Γκεβάρα\nCuban films documentary movies\nItem Reviewed: Che: Μονοπάτια, αποτυπώματα, αινίγματα - Che: Caminos, Huellas, Enigmas Rating: 5 Reviewed By: Konstantinos


Β' ΕΠΣΕ (Α' ΟΜΙΛΟΣ): Ατρόμητος Βασιλικών-Ερμήλιος 5-1\nΚώστας Λαγός 8 Δεκεμβρίου 2019 9 Δεκεμβρίου 2019 0493\nΟ Ατρόμητος Βασιλικών κέρδισε τον Ερμήλιο με 5-1, για τη 12η αγωνιστική του βορείου ομίλου της Β’ ΕΠΣΕ.\nΟι γηπεδούχοι άνοιξαν το σκορ στο 8′ με γκολ του Μ. Μιχαλόπουλου και στο 19′ ο Δ. Θεοχάρης έκανε το 2-0. Στο πρώτο λεπτό των καθυστερήσεων του πρώτου μέρους ο Γαβριήλ σημείωσε το τρίτο γκολ του Ατρόμητου και στο τέταρτο λεπτό της επανάληψης ο Λαδογιάννης έκανε το 4-0. Στο 80′ ο Δούκας μείωσε σε 4-1 και τρία λεπτά μετά ο Λαδογιάννης με δεύτερο προσωπικό τέρμα διαμόρφωσε το τελικό 5-1. Στο 42′ αποβλήθηκε ο Δ. Θεοχάρης του Ατρόμητου Βασιλικών, με απευθείας κόκκινη κάρτα (για επικίνδυνο παίξιμο σε αντίπαλο).\nΑΠΟΒΟΛΗ: Δ. Θεοχάρης.\nΓΚΟΛ: 8′ Μ. Μιχαλόπουλος, 19′ Δ. Θεοχάρης, 45’+1′ Γαβριήλ, 49′ & 83′ Λαδογιάννης-80′ Δούκας.\nΑτρόμητος Βασιλικών: Μ. Αντωνίου, Κρυσταλόγιαννης (60′ Ραβανός), Καρατζάς, Δήμου, Δ. Αντωνίου, Σταματούλας, Λαδογιάννης, Μ. Μιχαλόπουλος, Γαβριήλ (73′ Αναστασίου), Δ. Θεοχάρης, Α.Γ. Θεοχάρης (65′ Γεωργίου).\nΕρμήλιος (Δημήτρης Ερμήλιος): Πρέντσι, Πέντσιος, Σκοπελίτης, Κ. Μπουρνάζος (63′ Μυλωνάς), Ελευθερίου (50′ Φωτιάδης), Πλέρος (50′ Ξεφτεράκης), Αρκάς (35′ Δούκας), Διοκμετζίδης, Μπρατσιώτης, Καπατσούλιας, Γ. Μπουρνάζος.\nΕυβοιώτες διαιτητές σε εθνικά πρωταθλήματα (26-27 & 31/10)


ΠΑΝΙΚΟΣ ΣΤΟ MEGA: Που θα οδηγηθεί τελικά η κατασταση – Τι θα γινει με τους εργαζόμενους στο κανάλι; – anatropionline\nΠΑΝΙΚΟΣ ΣΤΟ MEGA: Που θα οδηγηθεί τελικά η κατασταση – Τι θα γινει με τους εργαζόμενους στο κανάλι;\nXωρίς δελτία ειδήσεων και άλλες ενημερωτικές εκπομπές έμεινε το Mega για δύο ημέρες, την περασμένη Πέμπτη και την Παρασκευή. Αιτία, η στάση εργασίας και στη συνέχεια η κήρυξη 24ωρης απεργίας από τους τεχνικούς του καναλιού. Οι τεχνικοί διεκδικούν να μην γίνει νέα μείωση των αποδοχών τους με ατομικές συμβάσεις εργασίας και να σταματήσουν οι πιέσεις της εργοδοσίας.\nΌχι πολλές μέρες πριν, περί τις αρχές Οκτωβρίου, και πάλι το Mega δεν πρόβαλε ζωντανό πρόγραμμα για μια-δυο μέρες, λόγω των κινητοποιήσεων των δημοσιογράφων, εκείνη τη φορά, οι οποίοι πρόβαλαν τα ίδια αιτήματα: να μην προχωρήσει η μείωση αποδοχών 10%-20%, που υπολόγιζε η διοίκηση του σταθμού. Χαρακτηριστικό ήταν μάλιστα το ψήφισμα των δημοσιογράφων στο οποίο ανέφεραν: «Μέρα – νύχτα είμαστε στη διάθεση του Mega επειδή αυτό επιβάλλει η ιδιαιτερότητα της αποστολής μας αλλά και ο αυτονόητος επαγγελματισμός. Ακόμα και βασικά θεσμικά και εργασιακά δικαιώματα, λόγω των εκτάκτων συνθηκών που όλοι αντιλαμβανόμαστε, έχουν μπει για την ώρα ‘στο ράφι‘. Είναι γνωστό ότι ρεπό και άδειες δεν δίνονται κανονικά και οι υπερωρίες αποτελούν παρελθόν, γεγονός που ισοδυναμεί με απώλεια εισοδήματος για εμάς».\nΣε άλλο σημείο του ίδιου ψηφίσματος, οι δημοσιογράφοι σημείωναν: «Τα τελευταία χρόνια έχουμε υποστεί διαδοχικές μειώσεις αποδοχών, κάτι που κυρίως για τους μεσαίους και χαμηλούς μισθούς έχει ήδη σημαντικές επιπτώσεις. Υπάρχουν περιπτώσεις συναδέλφων που βρίσκονται στο όριο της ανταπόκρισης σε στοιχειώδεις υποχρεώσεις. Κανένας όμως από εμάς δεν διανοήθηκε καν να κάνει την παραμικρή έκπτωση στις υποχρεώσεις και τη συνεισφορά του. Αντίθετα μάλιστα, συναισθανθήκαμε πλήρως, λόγω της κρίσης, ότι πρέπει να βάλουμε παραπάνω ‘πλάτη‘ και να στηρίξουμε το κανάλι, δουλεύοντας ακόμη περισσότερο».\nΗ διοίκηση του σταθμού υπολόγιζε, σύμφωνα με πληροφορίες, να εξοικονομήσει περί τα 2,5 εκατ. ευρώ τον χρόνο από τις μειώσεις αποδοχών, οι οποίες πάντως δεν θα έλυναν το πρόβλημα, αφού το έλλειμμα του σταθμού τρέχει με 30 εκατ. ευρώ, εκ των οποίων προγραμματισμένα να καλυφθούν με αύξηση μετοχικού κεφαλαίου είναι μόνο τα 15 εκατ. Δεδομένου ότι καθυστερεί και η αύξηση, η κατάσταση γίνεται εκρηκτική. Χώρια βέβαια το χρέος στις τράπεζες, το οποίο, σύμφωνα με τα τελευταία στοιχεία, είναι 70 εκατ. ευρώ.\nΜπροστά σε αυτά τα δεδομένα, πέντε δημοσιογράφοι αρνήθηκαν να αποδεχθούν τις νέες μειώσεις μισθών και ανέμεναν τις αποζημιώσεις τους στο τέλος του μήνα, ώστε να αποχωρήσουν. Προς μεγάλη τους έκπληξη, ενημερώθηκαν ότι μπορούν να παραμείνουν με τους παλαιούς μισθούς ή να παραιτηθούν και να αποχωρήσουν, χωρίς την καταβολή αποζημίωσης. Γίνεται πλέον φανερό ότι ο σταθμός δεν είναι σε θέση να καταβάλει τις αποζημιώσεις όσων αποχωρούν.\nΠροηγούμενο Κέρδισε τις εντυπώσεις ΟΛΩΝ το 1ο Triathlon Βάρης Βούλας Βουλιαγμένης!\nΕπόμενο Κατάληψη του Δημαρχείου Γλυφάδας


Εμβόλιο Johnson & Johnson: Τέλη Μαρτίου με αρχές Απριλίου οι πρώτες δόσεις στην Ευρώπη, λέει η Γαλλία - Όλυμπος Πιέρια Θερμαϊκός\nΌλυμπος Πιερία Θερμαϊκός 28/02/2021\nTo εμβόλιο της Johnson & Johnson κατά τoυ Covid-19, αναμένεται να εγκριθεί από τον Ευρωπαϊκό Οργανισμό Φαρμάκων (EMA) στις αρχές του Μαρτίου και η διανομή να ξεκινήσει στην Ευρωπαϊκή Ενωση στα τέλη του Μαρτίου ή τις αρχές του Απριλίου, δήλωσε σήμερα η υπουργός Βιομηχανίας της Γαλλίας Ανιές Πανιέ-Ρυνασέρ.\nΤο πράσινο φως της Ευρωπαϊκής Ενωσης θα δοθεί “στις αρχές του Μαρτίου αφού ο EMA πραγματοποιεί την αξιολόγηση όλων των δεδομένων που του έχει παραδώσει η Johnson & Johnson ώστε να γίνει δυνατή η κυκλοφορία του εμβολίου”, δήλωσε η γαλλίδα υπουργός.\nΟι πρώτες δόσεις θα πρέπει “να φθάσουν στο τέλος του Μαρτίου-αρχές Απριλίου αφού χρειάζεται ένα χρονικό διάστημα για την παραγωγή των δόσεων, αυτό “αποτελεί ακόμη αντικείμενο συνομιλιών με την εταιρεία”, πρόσθεσε.\n“Είναι μια πολύ καλή είδηση διότι το εμβόλιο αυτό χρειάζεται μόνο μία δόση, αντίθετα είναι πιθανόν ότι θα χρειασθούν αναμνηστικές δόσεις, δεν το γνωρίζουμε ακόμη”, προειδοποίησε.\nΥπενθυμίζεται πως ο αμερικανικός ομοσπονδιακός οργανισμός φαρμάκων (FDA) χορήγησε άδεια κατεπείγουσας χρήσης στις ΗΠΑ για το μονοδοσικό εμβόλιο της Johnson & Johnson κατά του κορονοϊού για άτομα ηλικίας 18 ετών και άνω.\nΣτα όρια αντοχής του το ΕΣΥ – Γέμισαν όλες οι κλίνες ΜΕΘ στο Σωτηρία – Δεν δέχεται νέα περιστατικά


Με κυρίαρχο υλικό την πέτρα και με μεγάλη προσοχή στην διαμόρφωση του περιβάλλοντος χώρου, το ισόγειο studio 45 τ.μ. εναρμονίζεται απόλυτα με την τοπική αρχιτεκτονική και το οικιστικό περιβάλλον της περιοχής. Η ιδιαίτερα προσεγμένη κατασκευή του αλλά και ο φροντισμένος και περιποιημένος περιβάλλοντας χώρος, σας εγγυώνται άνετη φιλοξενία και αξέχαστη διαμονή.\nΕίναι άνετο, πλήρως εξοπλισμένο, ιδιαίτερα προσεγμένο και κομψά διακοσμημένο και μπορεί να φιλοξενήσει από 2 έως 4 άτομα, παρέχοντας έτσι τη δυνατότητα να φιλοξενηθούν τόσο ζευγάρια όσο και οικογένειες κάνοντας τη διαμονή ευχάριστη και απολαυστική.\nΤο εσωτερικό αποτελείται από δύο χώρους οι οποίοι χωρίζονται από ένα πετρόκτιστο πάσο. Αρχικά σας καλωσορίζει ένα καθιστικό με πλήρως εξοπλισμένη κουζίνα και διπλό αναδιπλούμενο καναπέ – κρεβάτι. Το άνετο υπνοδωμάτιο αποτελείται από ένα διπλό κρεβάτι, εντοιχισμένη ντουλάπα καθώς και ένα ευρύχωρο μπάνιο.\nΕξωτερικά υπάρχει αυλή η οποία συνδέεται, μέσω πέτρινης σκάλας, με τον περιποιημένο με λουλούδια κήπο και το χώρο με το μπάρμπεκιου.\nΟ συνδυασμός της απλότητας και της λειτουργικότητας καθιστούν το studio αλλά και ολόκληρο το συγκρότημα, ως χώρο ησυχίας, καταφύγιο ηρεμίας, γαλήνης και αξέχαστων διακοπών.


Islamic Scholars’ Open Letter to Al-Baghdadi – Η Ανοικτή Επιστολή Μελετητών του Ισλάμ στον Αλ-Μπαγκντάντι | Ριζικά Οικονομικά - Grassroots Economics\nIslamic Scholars’ Open Letter to Al-Baghdadi – Η Ανοικτή Επιστολή Μελετητών του Ισλάμ στον Αλ-Μπαγκντάντι\nPosted on October 15, 2014 by rizikaoikonomika\nIslamic scholars from all over the world have written and signed an Open Letter concerning Islamic Law & Religion matters and addressed it to Al-Baghdadi. The Letter is available at http://lettertobaghdadi.com/index.php\nΝομοδιδάσκαλοι και μελεττητές του Ισλάμ από όλον τον κόσμο συνέταξαν και υπογράφουν Ανοικτή Επιστολή σχετικά με ζητήματα Ισλαμικού Δικαίου και Ισλαμικής Θρησκείας και το απευθύνουν στον Αλ-Μπαγκντάντι. Στην πραγματικότητα εξηγούν λεπτομερώς βασικούς κανόνες του Ισλάμ. Το πλήρες κείμενο αλλά και η περίληψη της επιστολής είναι διαθέσιμα σε 4 γλώσσες στη σελίδα http://lettertobaghdadi.com/index.php\nΑκολουθεί στα ελληνικά η περίληψη της επιστολής, που περιέχει 24 σημεία, όσα και τα θέματα που αναλύει λεπτομερώς η επιστολή.\nΑπαγορεύεται στο Ισλάμ να εκδώσει κανείς fatwas χωρίς όλες τις απαραίτητες προϋποθέσεις εκπαίδευσης. Ακόμα και τότε οι fatwas πρέπει να ακολουθούν την Ισλαμική νομική θεωρία, όπως ορίζεται στα Κλασικά κείμενα. Επίσης απαγορεύεται να αναφέρει κανείς ένα τμήμα στίχου από το Κοράνι-ή μέρος ενός στίχου – για να βγάλει μια απόφαση χωρίς να κοιτάει όλα όσα το Κοράνι και τα Χαντίθ διδάσκουν σχετικά με το θέμα. Με άλλα λόγια, υπάρχουν αυστηρά υποκειμενικές και αντικειμενικές προϋποθέσεις για τις fatwas, και δεν μπορεί κανείς να επιλέγει Κορανικούς στίχους για τα νομικά επιχειρήματα χωρίς να λαμβάνει υπόψη το σύνολο του Κορανίου και των Χαντίθ.\nΑπαγορεύεται στο Ισλάμ να εκδίδονται νομικές αποφάσεις για ο,τιδήποτε χωρίς γνώση της αραβικής γλώσσας.\nΑπαγορεύεται στο Ισλάμ να υπεραπλούστευονται τα θέματα της Σαρία και να αγνοούνται οι καθεστηκυίες ισλαμικές επιστήμες.\nΕίναι επιτρεπτό στο Ισλάμ [για τους μελετητές] να διαφοροποιούνται για κάθε θέμα, εκτός εκείνων των βασικών αρχών της θρησκείας που όλοι οι μουσουλμάνοι πρέπει να γνωρίζουν.\nΑπαγορεύεται στο Ισλάμ να αγνοούμε την πραγματικότητα της σύγχρονης εποχής όταν βγάζουμε νομικές αποφάσεις.\nΑπαγορεύεται στο Ισλάμ να σκοτώνεις αθώους.\nΑπαγορεύεται στο Ισλάμ να σκοτώσεις απεσταλμένους, πρεσβευτές και διπλωμάτες. Ως εκ τούτου, απαγορεύεται να σκοτώσεις δημοσιογράφους και εργάτες ανθρωπιστικής βοήθειας.\nΤο Τζιχάντ στο Ισλάμ είναι αμυντικός πόλεμος. Δεν είναι επιτρεπτός χωρίς δίκαιη αιτία, δίκαιο σκοπό και χωρίς δίκαιους κανόνες διεξαγωγής.\nΑπαγορεύεται στο Ισλάμ να διακηρύσσεις ανθρώπους ως μη μουσουλμάνους, εκτός εάν κάποιος ή κάποια δηλώνει ανοιχτά ότι δεν πιστεύει.\nΑπαγορεύεται στο Ισλάμ να βλάψεις ή να κακομεταχειρίζεσαι-με όποιον τρόπο-Χριστιανούς ή οποιουσδήποτε «Λαούς των Γραφών».\nΕίναι υποχρεωτικό να θεωρούμε τους Γιαζίντι ως Λαό των Γραφών.\nΗ εκ νέου εισαγωγή της δουλείας απαγορεύεται στο Ισλάμ. Έχει καταργηθεί με καθολική συναίνεση.\nΑπαγορεύεται στο Ισλάμ να αναγκάζεις ανθρώπους να αλλάξουν θρήσκευμα.\nΑπαγορεύεται στο Ισλάμ να αρνείσαι στις γυναίκες τα δικαιώματά τους.\nΑπαγορεύεται στο Ισλάμ να αρνείσαι στα παιδιά τα δικαιώματά τους\nΑπαγορεύεται στο Ισλάμ να θεσπίσει κανείς νομικές ποινές (hudud) χωρίς να ακολουθηθούν οι σωστές διαδικασίες που διασφαλίζουν δικαιοσύνη και έλεος.\nΑπαγορεύεται στο Ισλάμ να βασανίζεις ανθρώπους.\nΑπαγορεύεται στο Ισλάμ να παραμορφώσεις τους νεκρούς.\nΑπαγορεύεται στο Ισλάμ να αποδίδεις κακές πράξεις στο Θεό.\nΑπαγορεύεται στο Ισλάμ να καταστρέφεις τους τάφους και ιερά των Προφητών και των συντρόφων τους.\nΗ ένοπλη εξέγερση απαγορεύεται στο Ισλάμ για οποιονδήποτε λόγο, εκτός από την ξεκάθαρη απιστία του ηγεμόνα στο θεό και όταν δεν επιτρέπεται στους ανθρώπους να προσεύχονται.\nΑπαγορεύεται στο Ισλάμ να ανακοινώσεις ένα χαλιφάτο χωρίς συναίνεση από όλους τους μουσουλμάνους.\nΗ πίστη κάποιου στο έθνος του είναι επιτρεπτή στο Ισλάμ.\nΜετά το θάνατο του Προφήτη, το Ισλάμ δεν απαιτεί από κανέναν να μεταναστεύσει οπουδήποτε.\nFiled under Uncategorized and tagged Islam, Islamic, Islamic law, letter |\tLeave a comment


Συμμετοχή του ΔΠΘ στην έκθεση τεχνολογίας BEYOND | esos.gr\nΤο Εργαστήριο Μαθηματικών και Πληροφορικής του Τμήματος Πολιτικών Μηχανικών του Δ.Π.Θ. παρουσίασε το καινοτόμο Λογισμικό Τεχνητής Νοημοσύνης με τεχνολογία Spiking Νευρωνικών Δικτύων το οποίο ανιχνεύει μεγάλο αριθμό Κυβερνοεπιθέσεων, σε χρόνο που τείνει στο μηδέν. Το εν λόγω Λογισμικό αξιοποιήθηκε στις Η.Π.Α. από την εταιρεία Hardware Brainchip, για τον έλεγχο λειτουργίας και αντοχής σε Κυβερνοεπιθέσεις του Νευρομορφικού Ολοκληρωμένου Κυκλώματος - NSoC (Neuromorphic System-on-Chip) με την Ελληνική επωνυμία Ακίδα.\nΤο πρόγραμμα των παρουσιάσεων του Ιδρύματος έκλεισε η φοιτητική ομάδα των Αυτόνομων Συστημάτων της Democritus Racing Team -DRT αναλύοντας το "The Design Concept of Autonomous Racing and Navigation in Formula Student".


Η Επέτειος | LiFO\n18.7.2014 | 20:25\nΚάποτε, όταν ήμασταν σε μία σχέση, μετρούσαμε μανιωδώς τους μήνες που «κλείναμε» μαζί με τον Άλλο. Κάπως όπως μετρούσαμε και πόσα παγωτά είχαμε φάει το καλοκαίρι ή πόσα μπάνια είχαμε κάνει όταν ήμασταν παιδιά. Και όσο περνούσαν οι μήνες, τόσο πιστεύαμε ότι καταφέρναμε κάτι σπουδαίο. Και αν τύχαινε και «πιάναμε» το χρόνο, τότε είχαμε πετύχει το ακατόρθωτο!\nΎστερα, πέρασε ο καιρός. Μαζί του ήρθαν και έφυγαν σχέσεις, λίγο μεγαλύτερες σε διάρκεια ή λίγο μικρότερες. Με τον καιρό έπαψες πια να μετράς και να υπολογίζεις «μα πόσο καιρό είμαστε μαζί?». Ενίοτε ήταν όλα τόσο ρευστά που δεν υπήρχε ο χρόνος για να τον υπολογίσεις πάρα μόνο «κοίτα να δεις πόσος καιρός πέρασε από τότε». Και σε έπιανε μια γλυκιά νοσταλγία για όσα έζησες, αλλά πέρασαν τώρα πια.\nΈπειτα, ήρθε η Αγάπη. Ξεκίνησες πάλι σαν παιδί μικρό να μετράς. Ένας μήνας, δύο μήνες, έξι μήνες, ένας χρόνος, δύο χρόνια... Και κάθε φορά υπήρχε και κάτι για να σηματοδοτεί το χρόνο που πέρασε σαν απόδοση τιμής στο διάστημα αυτό.\nΜια μέρα ξυπνάς (ναι έχουν περάσει και 2 Euro έκτοτε) και συνειδητοποιείς, αργά μέσα στη μέρα πόσος καιρός έχει περάσει. Μετά αυτή η μέρα τελειώνει και αναλογίζεσαι τι έχεις κάνει όλα αυτά τα χρόνια. Τι θέλεις να κάνεις στα χρόνια που θα έρθουν. Εκνευρίζεσαι κιόλας λίγο που οι Άλλοι Άνθρωποι (δυαδικού ρυθμού) επιμένουν να γιορτάζουν επετείους. Λες, «μα τι παντρεμένοι είμαστε να γιορτάζουμε επετείους?». Αυτά είναι χαζά πράγματα. Είμαστε ελεύθεροι άνθρωποι, οντότητες ξεχωριστές μέσα στο χρόνο και στο χώρο που επιλέξαμε (ή μας επιβλήθηκε) να ζούμε και πορεύεται ο καθένας τη ζωή του πλάι στον Άλλο ή παράλληλα με Αυτόν. *(Και αν ο δρόμος μας έχει πια πάρει μια κατεύθυνση άλλη? Αν σε κάποιο σταυροδρόμι δεν κοιτάξαμε δίπλα μας, τον Άλλον, να συνεννοηθούμε με μια ματιά και να αποφασίσουμε μαζί ποιο δρόμο να διαλέξουμε, πες ότι το ξέχασες, κλάσματα δευτερολέπτου είναι, ή πες ότι το ξέχασε Αυτός, και λοξοδρομείς λιγάκι μόνο, τότε? Ίσως, βέβαια, ξαναβρεθείς λίγο πιο κάτω, ίσως όμως και όχι.)\nΜετά αναλογίζεσαι ότι κάθε μέρα πρέπει να είναι γιορτή! Η γιορτή εκείνη που θα μας θυμίζει πόσο σημαντικά είναι τα μικρά και καθημερινά πράγματα, οι στιγμές, οι λεπτομέρειες που δίνουν το χρώμα στη καθημερινότητα μας.\nΑναρωτιέμαι μερικές φορές, πόσα από όσα συνέβησαν τα έζησα πραγματικά. Πόσες στιγμές θυμάμαι πραγματικά. Πότε έγινε εκείνο ή πότε έγινε το άλλο. Μοιάζει λες οι αναμνήσεις μου ξεθωριάζουν σταδιακά μέρα με τη μέρα. Νομίζω ότι έχω ξεχάσει πράγματα, αισθήματα, στιγμές. Είναι έτσι όντως?\nΗ αλήθεια είναι ότι όλα έχουν να κάνουν με το πόση σημασία δίνεις στα αισθήματα σου, πόσο σκέφτεσαι κάποιες καταστάσεις, πόση δύναμη καταβάλλεις για να σου μείνουν αξέχαστα. Και έπειτα είναι η συνήθεια, που τόσο γλυκά και ηδονικά σε κάνει να βουλιάζεις κάθε μέρα σε πράγματα που θεωρείς δεδομένα και νομίζεις ότι αυτή είναι η πραγματικότητα σου γιατί όλα φαίνονται τέλεια.\nΕίναι όμως απλά μια νιρβάνα, μια φούσκα από ροζ μισοδιάφανο υλικό που κάποια στιγμή ανοίγει μία ρωγμή και σε τυφλώνει το φως. Το απόλυτο λευκό φως. Και τότε ξυπνάς. Ή απλά σβήνεις το φως γιατί σε ενοχλεί.\naerlyn 23.7.2014 | 11:07\nΠολυ ομορφο κειμενο η εισαγωγη τελεια...! Μου θυμιζει λιγο και δικες μου σκεψεις...\nWhatever 5.3.2015 | 11:44\nΕυχαριστώ πολύ.. Συγνώμη για την αργοπορημένη απάντηση αλλά τώρα είδα το σχόλιο..\nΜια μικρή ευχή... (210)


Στο διάολο οι πλούσιοι - ΣΕΙΣΑΧΘΕΙΑ - Ε.ΠΑ.Μ.\nHome / ΕΝΔΙΑΦΕΡΟΝΤΑ ΑΡΘΡΑ / ΕΠΙΚΑΙΡΟΤΗΤΑ / Στο διάολο οι πλούσιοι\nΤρίτη, Νοεμβρίου 14, 2017 ΕΝΔΙΑΦΕΡΟΝΤΑ ΑΡΘΡΑ, ΕΠΙΚΑΙΡΟΤΗΤΑ\nΓράφει ο Γιάκομπ Αουγκστάιν *\nΑποκαλύπονται, πάντως, ως φοροφυγάδες 120 πολιτικοί από 50 χώρες, γερμανικές εταιρείες όπως η Siemens και ηAllianz, μέλη της κυβέρνησης Τραμπ, κροίσοι και επιφανείς οικογένειες. Η εμφάνιση των ονομάτων στα "Paradise papers" δεν σημαίνει όμως κατ΄ ανάγκη ότι μπορεί κανείς να τους καταλογίσει κάτι παράνομο και ανήθικο. Το υλικό είναι πολύ σύνθετο, αλλα το θέμα απλό: πώς δηλαδή μπορεί κανείς να εξοικονομήσει φόρους. Όλες οι πρακτικές αποσκοπούν σε έναν και μόνο στόχο: να μην μοιραστούν οι πλούσιοι τα κέρδη τους με το κράτος. Το αστείο, δε, από τη σκοπιά των πλουσίων τουλάχιστον, είναι ότι πολλές από αυτές τις πρακτικές αυτές είναι απολύτως νόμιμες. Αυτό επιμένει να υποστηρίζει και το δικηγορικό γραφείο Appleby των Βερμούδων. Καθόλου παράδοξο αφού στην προκειμένη περίπτωση το σκάνδαλο δεν είναι η παράβαση κάποιου νόμου αλλά η ίδια η ύπαρξή του.\nΠηγή: ΑΠΕ-ΜΠΕ, μέσω http://teleytaiaexodos.blogspot.gr/\nΣτο διάολο οι πλούσιοι Reviewed by ΕΠΑΜ Ημαθίας on Τρίτη, Νοεμβρίου 14, 2017 Rating: 5


Πώς θα βάλεις τέλος σε μια τοξική φιλία - womanoclock.gr\nΟι φίλοι είναι τα αδέρφια που επιλέγουμε και αυτό είναι μια μεγάλη αλήθεια. Τι γίνεται όμως όταν νιώθεις πως αυτή η σχέση σε πάει πίσω και δεν ξέρεις πως να τελειώσεις μια φιλία ετών, ειδικά όταν δεν υπάρχει ένα εμφανές πρόβλημα;\nΔεν χρειάζεται να σου έχει κάνει κάτι πάρα πολύ κακό ή να σε έχει πληγώσει βαθιά κάποιος για να θεωρείται μια αρνητική επιρροή στη ζωή σου. Πολλοί άνθρωποι βρίσκονται στη ζωή μας για αρκετό καιρό και νιώθουμε μια αρνητικότητα, χωρίς όμως να μπορούμε να εξηγήσουμε ακριβώς τι συμβαίνει.\nΗ φιλία που σε πάει πίσω\nΟι περισσότεροι από εμάς δυσκολεύονται να τελειώσουν μια φιλία. Σε μια ερωτική σχέση μπορεί κάποιος να επιμένει και να προσπαθεί με νύχια και με δόντια αλλά όταν αυτή φτάσει σε τέλμα, συνήθως οι αποφάσεις που παίρνουμε είναι οριστικές και αμετάκλητες.\nΣε μια φιλική σχέση το πρώτο μέλημα και των δύο μελών είναι η υποστήριξη και έπειτα η διασκέδαση. Γι’ αυτό το λόγο πολλοί άνθρωποι έχουν για “κολλητούς”, φίλους που μπορούν να εμπιστευτούν με τα πιο δύσκολα μυστικά τους. Οι φίλοι για διασκέδαση, γνωστοί και ως “party friends”, είναι απλά οι πιο συστηματικά παρόντες γνωστοί στη ζωή μας.\nΑυτό το μοτίβο, που απέχει πολύ από το όλα η τίποτα που βλέπουμε συνήθως στις ερωτικές σχέσεις, μπορεί να κάνει ένα άτομο να παραβλέψει απλά τα αρνητικά ενός φίλου. Το να είναι απλά κάποιος μέτριος φίλος δεν είναι πολλές φορές αρκετό. Ιδιαίτερα αν κάποιος μας επηρεάζει αρνητικά είναι ώρα να λάβουμε δράση.\nΠως να την τελειώσεις εύκολα και χωρίς δράματα\nΕίναι απολύτως φυσιολογικά να εξελιχτείτε ως άτομο ξεχωριστά. Μπορείς απλά να συνεχίσεις τη ζωή σου με ανθρώπους που σε κάνουν καλύτερο μέρα με τη μέρα και να απομακρυνθείς από τη φίλη που σε κρατάει πίσω. Δεν χρειάζεται να τελειώσεις κάτι με δράματα και έντονες συζητήσεις, μπορείς απλά να απομακρυνθείς.\nΜπορεί μια φιλική σχέση να έχει τελειώσει εδώ και αρκετό καιρό και απλά να συνεχίζετε να έχετε επαφές από υποχρέωση αλλά και από συνήθεια. Πριν μπεις στη διαδικασία να σκεφτείς πως να τελειώσεις μια φιλία, σκέψου μήπως αυτή έχει ήδη τελειώσει και δεν το έχεις καταλάβει.\nΑν αγχώνεσαι κάθε φορά που κανονίζετε μια έξοδο ή σε παίρνει τηλέφωνο μια ώρα που είναι λογικό να σου ζητήσει να βγείτε ίσως η φιλία σας ανήκει σε αυτή την κατηγορία. Οι φίλοι είναι για να μας κάνουν να περνάμε όμορφα και να διασκεδάζουμε. Αν εσύ το βλέπεις ως αγγαρεία…μάλλον κάτι έχει στραβώσει.\nΚανονίζετε να βγείτε αλλά εσύ πάντα σκέφτεσαι ότι θα προτιμούσες να ήσουν κάπου αλλού, με κάποιο άλλο άτομο; Τις περισσότερες φορές που είμαστε με κάποιο φίλο μας αλλά η παρέα του δεν μας φαίνεται αρκετή, συνήθως σημαίνει ότι κάτι δεν μας κάθεται καλά. Ακολούθησε το ένστικτο σου!\nΑν κάθε φορά που σου τηλεφωνούν ή σου μιλάνε από κοντά τους αγνοείς και δεν δίνεις σημασία σε όσα λένε, μάλλον δεν τους έχεις και σε μεγάλη εκτίμηση. Μπορεί να βρίσκεσαι εκεί, αλλά υποσυνείδητα δεν θέλεις να επικοινωνήσεις μαζί τους. Είναι ο τρόπος να αποφεύγουμε τους ανθρώπους που δεν μπορούμε να αγνοήσουμε εντελώς!\nΑνάλογα με τις εμπειρίες σου σίγουρα θα έχεις βρει πολλές διαφορές στα πιστεύω και τις αξίες τις δικές σου και των γύρω σου, ακόμα και των πιο κοντινών σου ανθρώπων. Μερικές φορές μπορούμε να συνυπάρχουμε με άτομα με διαφορετικές αντιλήψεις και άλλες όχι. Βρες τι ισχύει στη δική σου περίπτωση.\nΤελευταίο και σημαντικότερο είναι το θέμα της υποστήριξης. Εάν φανερά αλλά και υποσυνείδητα δεν σε στηρίζουν ή σε αποθαρρύνουν από το να κυνηγήσεις τους στόχους σου, τότε έχεις ένα ακόμα λόγο να τους απομακρύνεις και να αναζητήσεις την ευτυχία με τα σωστά άτομα!\nΔεν χρειάζεται να σε μισούν, αρκεί μερικοί από αυτούς να μην βρίσκονται στην καλύτερη περίοδο της ζωής τους ή να μην έχουν τα ίδια αισθήματα αγάπης και φροντίδας όπως εσύ! Το ότι κάποιος μας σαμποτάρει μπορεί να γίνεται και ασυνείδητα, χωρίς ο ίδιος να το καταλαβαίνει.\nΑν αποφάσισες ότι ο φίλος ή η φίλη σου δεν είναι αυτός που θες τότε προσπάθησε να κάνετε μια συζήτησε και εξήγησε του απλά και με συγκεκριμένο τρόπο γιατί η σχέση σας κατά την άποψη σου δεν είναι αυτή που θα έπρεπε.\nΜην απαντήσεις σε τυχόν αρνητικά σχόλια και μην έχεις τύψεις. Είναι μια απόφαση σου που πρέπει να στηρίξεις.\nΣε κάθε περίπτωση, ένα καλό ξεκαθάρισμα στη ζωή σου θα σε ανανεώσει και θα σε βοηθήσει στο να πετύχεις τους στόχους της νέας χρονιάς!\nTags: Φιλία, Χωρισμός


Υπουργείο Πολιτισμού και Αθλητισμού | Προσωρινή Έκθεση Αρχαιολογικού Μουσείου Ρεθύμνου\nΗ Προσωρινή Έκθεση του Αρχαιολογικού Μουσείου Ρεθύμνου καλύπτει ένα ευρύ χρονολογικό φάσμα από την Παλαιολιθική περίοδο μέχρι και το τέλος της περιόδου της Ενετοκρατίας, τον 17ο αιώνα μ.Χ. Στεγάζεται σε ένα από τα πιο σημαντικά μνημεία της πόλης του Ρεθύμνου, το ενετικό ναό του Αγίου Φραγκίσκου. Τα εκθέματα προέρχονται από θέσεις της Περιφερειακής Ενότητας Ρεθύμνου και είτε προέρχονται από συστηματικές και σωστικές ανασκαφές είτε από περισυλλογές και παραδόσεις. Στόχος της Προσωρινής Έκθεσης είναι να παρουσιάσει κατά το δυνατόν με εύλυπτο και κατανοητό τρόπο τη διαχρονική ιστορία της Π.Ε. Ρεθύμνου ακολουθώντας μια χρονολογική πορεία και ρίχνοντας παράλληλα φως σε όψεις του ιδιωτικού και δημόσιου βίου, αλλά και της ίδιας της ιστορίας του Αρχαιολογικού Μουσείου Ρεθύμνου.\nΗ πρώτη προθήκη της έκθεσης, είναι αφιερωμένη, στον Φιλεκπαιδευτικό Σύλλογο και τη συλλογή αρχαιοτήτων του που συγκροτήθηκε στα τέλη του 19ου αιώνα, ως αναφορά στην αρχή του Αρχαιολογικού Μουσείου Ρεθύμνου. Σε αυτές εκτίθενται αγγεία την κλασικής και ελληνιστικής περιόδου καθώς και αντικείμενα αιγυπτιακής και φοινικικής προέλευσης.\nΗ έκθεση ακολουθεί χρονολογική διάταξη ξεκινώντας από τα παλαιολιθικά και μεσολιθικά εργαλεία που βρέθηκαν στις νότιες ακτές της Π.Ε. Ρεθύμνου και ολοκληρώνεται με αντικείμενα της περιόδου της Ενετοκρατίας. Στην έκεθση αντιπροσωπεύονται όλες οι ιστορικές περίοδοι και παράλληλα μέσα σε κάθε χρονική περίοδο παρουσιάζονται όψεις της καθημερινής ζωής και του δημόσιου βίου, των θρησκευτικών αντιλήψεων και των ταφικών εθίμων. Τα εκθέματα συνοδεύονται από το κατάλληλο πληροφοριακό και εποπτικό υλικό προκειμένου οι επισκέπτες να κατανοούν τις χρονικές περιόδους στις οποίες αντιστοιχούν τα εκθέματα, τη λειτουργία τους και τη σημασία τους για την περίοδο κατά την οποία δημιουργήθηκαν.\nΗ Προσωρινή Έκθεση ολοκληρώνεται με ενημερωτικό κείμενο που αφορά στην ιστορία του μνημείου που την φιλοξενεί.\nΝ. Καραμαλίκη, αρχαιολόγος\nΑ. Φιολιτάκη, αρχαιολόγος


ΒΗΜΑ ΑΛΙΑΡΤΟΥ: ΤΟ ΑΝΕΚΔΟΤΟ ΤΗΣ ΗΜΕΡΑΣ - Ο ΜΑΝΑΒΗΣ ΚΑΙ ΟΙ ΠΑΤΑΤΕΣ (ΑΛΗΘΙΝΗ ΙΣΤΟΡΙΑ)\nΤΟ ΑΝΕΚΔΟΤΟ ΤΗΣ ΗΜΕΡΑΣ - Ο ΜΑΝΑΒΗΣ ΚΑΙ ΟΙ ΠΑΤΑΤΕΣ (ΑΛΗΘΙΝΗ ΙΣΤΟΡΙΑ)\n| Ετικέτες ...Της ημέρας | Posted On Παρασκευή, 3 Ιουνίου 2011\nΟ φίλος -μανάβης στο κέντρο- έλαβε μια μέρα στο ταχυδρομικό του κουτί μια πιστωτική κάρτα από την τράπεζα στην οποία είχε λογαριασμό. Ιδεολόγος εναντίον των πιστωτικών, τηλεφωνεί εκνευρισμένος στο... διευθυντή της τράπεζας στη Θεσσαλονίκη. «Σας ζήτησα εγώ κάρτα; Γιατί μου τη στείλατε χωρίς να με ρωτήσετε;» «Εντάξει κύριε, δεν είναι υποχρεωτικό να την κρατήσετε. Αν δεν τη θέλετε ελάτε να την ακυρώσουμε, αλλιώς θα σας χρεώνεται ετήσια συνδρομή», του απαντάνε από την τράπεζα. Πράγματι, την άλλη μέρα...\n...πηγαίνει στην τράπεζα για να ακυρώσει την πιστωτική κάρτα. Αλλά όχι μόνος. Είχε μαζί του και ένα μεγάλο τσουβάλι πατάτες! Πάνω από 20 κιλά! Μπαίνει μέσα, ακυρώνει την κάρτα και κατόπιν πηγαίνει στον διευθυντή. Του αφήνει τις πατάτες, πάνω στο γραφείο και του λέει...«Δεν είναι υποχρεωτικό να τις κρατήσετε. Αν δεν τις θέλετε φέρτε τις πίσω στο μανάβικο, αλλιώς θα πρέπει να τις πληρώσετε!»\nThere are 0 σχόλια for ΤΟ ΑΝΕΚΔΟΤΟ ΤΗΣ ΗΜΕΡΑΣ - Ο ΜΑΝΑΒΗΣ ΚΑΙ ΟΙ ΠΑΤΑΤΕΣ (ΑΛΗΘΙΝΗ ΙΣΤΟΡΙΑ)


Αλεξάνδρεια της Αιγύπτου και της Μεσογείου | BlogTravels\nΗ πόλη της Αιγύπτου που ακουμπά κυριολεκτικά τη Μεσόγειο, έχοντας αφήσει πίσω της ουσιαστικά την έρημο και την αφρικανική ήπειρο, η πόλη που ενεπλάκη ιστορικά σε εξεγέρσεις, μυστήρια και ίντριγκες αλλά και με σημαντική συνεισφορά στα γράμματα και τις τέχνες, μια πόλη όπου το ελληνικό στοιχείο ήταν πολύ ισχυρό διαχρονικά, μια πόλη που παλεύει μεταξύ του μοντέρνου και του παλιού. Όλα αυτά τα στοιχεία συνθέτουν την πολυτραγουδισμένη Αλεξάνδρεια. Μια πόλη που κυρίαρχα στοιχεία της είναι ο αέρας που αποπνέει, εμπλουτισμένος από τη θάλασσα αύρα της Μεσογείου που βρίσκεται στα πόδια της.\nΗ Αλ-Ισκεντερίγια, όπως είναι στα αραβικά, η Αλεξάνδρεια που πήρε το όνομά της από τον ιδρυτή της, τον Μέγα Αλέξανδρο είναι μια πόλη με διάφορες επιρροές στα βάθη των χρόνων. Χωνευτήρι της Μεσογείου στο πέρασμα των χρόνων, η Αλεξάνδρεια θυμίζει περισσότερο ευρωπαϊκή πόλη. Ακόμη και ο μουεζίνης που καλεί τον κόσμο να προσευχηθεί έχω την αίσθηση ότι ακούγεται διαφορετικά εκεί. Ρωμαίοι, Έλληνες, Αιγύπτιοι, Άραβες, Πτολεμαίοι, όλοι έχουν συνεισφέρει στη σημερινή εικόνα της πόλης.\nΣτην Αλεξάνδρεια λειτουργεί αεροδρόμιο που είναι κατ’εξοχήν στρατιωτικό. Οι πτήσεις είναι σχετικά λίγες, εντούτοις μπορεί κανείς να βρει απευθείας κυρίως με EgyptAir. Εναλλακτικά, μπορεί κανείς να πάει στο αεροδρόμιο του Καϊρου και να προσεγγίσει την Αλεξάνδρεια οδικώς. Η απόσταση Κάιρο – Αλεξάνδρεια είναι περίπου 300 χιλιόμετρα σε σχετικά καλό δρόμο, ενώ διαρκεί γύρω στις 3 ώρες. Φυσικά, το λιμάνι της Αλεξάνδρειας είναι άλλος τρόπος προσέγγισης της πόλης και της χώρας γενικότερα.\nΗ Αλεξάνδρεια έχει αρκετά καλά ξενοδοχεία. Τα περισσότερα είναι συγκεντρωμένα στην παραλιακή ζώνη, προτιμήστε τα γιατί έτσι θα έχετε πρόσβαση στα περισσότερα αξιοθέατα της πόλης. Σε καταλύματα χαμηλότερου κόστους δεν έχω μείνει, γενικότερα όμως λόγω της κατάστασης υγιεινής στη χώρα γενικότερα, δε θα το συνιστούσα. Ακόμη και στα καλά ξενοδοχεία αποφύγετε να πιείτε νερό από τη βρύση, καθώς ελλοχεύουν κίνδυνοι.\nΗ πόλη διαθέτει δίκτυο τραμ που εξυπηρετεί αρκετούς προορισμούς. Έχει επίσης λεωφορεία και minibuses για συγκεκριμένα μέρη και δρομολόγια. Εκείνο που βρίσκεται σε αφθονία είναι τα ταξί. Είναι κίτρινα και μαύρα, τα περισσότερα είναι αρκετά παλιά και συνήθως δεν έχουν ταξίμετρο. Αν χρειαστεί, ρωτήστε στο ξενοδοχείο για τις τιμές που αναμένεται να χρεωθείτε για συγκεκριμένες διαδρομές. Η διαδρομή με ταξί είναι πραγματικά μια εμπειρία. Οι Αιγύπτιοι οδηγούν σαν τρελοί. Τα αυτοκίνητα τρέχουν με μεγάλες ταχύτητες ακόμη και μέσα στην πόλη, είναι το ένα σε απόσταση εκατοστών από το άλλο, τα φανάρια και η τήρηση του ΚΟΚ είναι σπάνιο πράγμα. Πραγματικό πολιτισμικό σοκ, οι κόρνες αντηχούν συνέχεια αλλά κανείς δεν σταματάει. Στην ουσία λειτουργεί το σύστημα “όποιος πρόλαβε, μπήκε πρώτος”. Τα αυτοκίνητα εκτός ότι είναι παλιά, τα περισσότερα είναι εμφανώς πολλάκις τρακαρισμένα.\nΤο καλύτερο αξιοθέατο της πόλης της Αλεξάνδρειας δεν είναι παρά η παραλιακή ζώνη. Η παραλία εκτείνεται σε ζώνη χιλιομέτρων με διαδοχικούς κόλπους, ενώ την διατρέχουν αντίστοιχοι δρόμοι. Η αίσθηση είναι μοναδική, μπροστά ξεχύνεται η Μεσόγειος, ενώ λίγο πιο πίσω η έρημος. Η θαλασσινή αύρα έρχεται αντιμέτωπη με τη ζέστη της ερήμου, ρίχνοντας τη θερμοκρασία σε ανεκτά επίπεδα ακόμη και το καλοκαίρι. Μη φοβάστε να επισκεφτείτε την Αλεξάνδρεια ακόμη και κατά τη διάρκεια του καλοκαιριού. Μπορεί οι βαθμοί Κελσίου να είναι περισσότεροι από την Αθήνα, η αίσθηση της ζέστης όμως είναι παρόμοια. Δεν είναι τυχαίο ότι η πόλη εκτείνεται κατά μήκος 35 χλμ στη θάλασσα με πλάτος μόλις 3 χιλιομέτρων.\nΔιασχίστε την παραλιακή ζώνη με ταξί, λεωφορείο και όπου μπορείτε με τα πόδια. Είναι ίσως ό,τι καλύτερο θα αποκομίσει ο επισκέπτης από την Αλεξάνδρεια. Ένα από ελληνικά κλισέ είναι ότι η παραλία της Αλεξάνδρειας μοιάζει με την παραλία της Θεσσαλονίκης. Οι παλιές χρωματιστές πολυκατοικίες που υψώνονται κατά μήκος της διαδρομής εμπλουτίζουν το τοπίο, κάνοντάς το πιο γραφικό.\nΟ παραλιακός δρόμος El Geish περνάει κοντά από τα σημαντικότερα αξιοθέατα. Επί της παραλιακής ζώνης θα δείτε την Stanley Bridge, που αξίζει να φωτογραφηθεί μέρα και νύχτα, την Cornishe (παραλιακή λεωφόρος), την Mamoura beach και άλλα. Σε μία από τις επισκέψεις μου πέτυχα κόσμο να κάνει μπάνιο σ’αυτές τις παραλίες, όπου γινόταν κυριολεκτικά χαμός. Ο κόσμος ήταν ο ένας πάνω στον άλλο, αρκετές γυναίκες έκαναν μπάνιο με την μπούρκα, αλλά φαίνονταν όλοι να το απολαμβάνουν.\nΕπί της παραλίας συναντά κανείς την Νέα Βιβλιοθήκη της Αλεξάνδρειας, στην οποία αφιερώσαμε ξεχωριστή ανάρτηση (κλικ). Στην άκρη του κόλπου κοντά στη Νέα Βιβλιοθήκη βρίσκεται και το φρούριο του σουλτάνου Κάιτ-Μπέι (Fort Qaitbey). Στέκεται κοντά στο σημείο όπου πιστεύεται πως βρισκόταν ο Φάρος της Αλεξάνδρειας. Δυστυχώς , ένα από τα 7 θαύματα της αρχαιότητας που βρισκόταν στην Αλεξάνδρεια δεν έχει σωθεί – σε αντίθεση με τις Πυραμίδες της Γκίζας που βρίσκονται κι αυτές στην Αίγυπτο. Τα τελευταία χρόνια έχουν γίνει υποθαλάσσιες ανασκαφές και έχουν βρεθεί κομμάτια της αρχαιότητας.\nΕπειδή, όπως είπαμε, το ελληνικό στοιχείο ήταν έντονο στην Αλεξάνδρεια, οι περισσότεροι Έλληνες που επισκέπτονται την πόλη κάνουν 2 στάσεις. Η πρώτη είναι στο σπίτι του γνωστού ποιητή Κωνσταντίνου Καβάφη, όπου διασώζεται μέρος της βιβλιοθήκης του, ενώ έχουν γίνει αξιόλογες προσπάθειες αποκατάστασης του χώρου. Η δεύτερη στάση συνήθως είναι το ελληνορθόδοξο Πατριαρχείο της Αλεξάνδρειας, που είναι στην ουσία έδρα της ελληνορθόδοξης Εκκλησίας για όλη την αφρικανική ήπειρο. Επίσκεψη αξίζουν και οι ελληνιστικοί τάφοι με τις ωραίες επιγραφές, πλέον ονομάζεται το μέρος Μουσταφά Καμίλ.\nΑξιοθέατα της ρωμαϊκής εποχής είναι το αρχαίο θέατρο, οι κατακόμβες του Al-Shuqqafa και ο κίονας του Πομπήιου. Αν έχετε χρόνο περιηγηθείτε στους κήπους του παλατιού Montazah, στο El-Salamlek Palace που έχει μετατραπεί σε ξενοδοχείο και στο τζαμί του Abu al-Abbas al-Mursi.\nΌπως είναι αναμενόμενο, το μεγαλύτερο μέρος της νυχτερινής ζωής της Αλεξάνδρειας βρίσκεται παραλιακά. Ο παραλιακός δρόμος γύρω από το παλιό λιμάνι λέγεται 26ης Ιουλίου, είναι στην ουσία ημικυκλικός, ενώ σε εκείνο το κομμάτι της πόλης βρίσκονται τα περισσότερα μπαρ και εστιατόρια της πόλης. Για πιο αυθεντική αίσθηση της Αλεξάνδρειας, επιλέξτε κάποιο από τα παραλιακά καφέ, όπου θα πιείτε τσάι συνοδεία ναργιλέ (shisha). Όσο για τα φαγητά, δοκιμάστε θαλασσινά, χουμούς, μελιτζανοσαλάτες και γενικότερα ορεκτικά, ρεβυθοκεφτέδες, παστουρμά και αρνί. Τα περισσότερα ξενοδοχεία έχουν καλά μπαρ, ενώ σε παραλιακά μαγαζιά μπορείτε να δείτε και χορό της κοιλιάς.\n← Αίγυπτος: η νέα Βιβλιοθήκη της Αλεξάνδρειας\nΆμφισσα: κάστρο των Σαλώνων, ελιές και εκδρομές →


Σαν πολύ το παίζουν το Σενάριο»βίαιας διάβασης Ποταμού» στο ΓΕΣ (φώτο)…Ξέρουν κάτι; | Greek National Pride\nΣαν πολύ το παίζουν το Σενάριο»βίαιας διάβασης Ποταμού» στο ΓΕΣ (φώτο)…Ξέρουν κάτι;\nΈνα απο τα παράξενα των Ασκήσεων που διεξάγονται στον Εθνικό κορμό της Χώρας είναι η συνεχόμενη εκπαίδευση στην βίαια διάβαση ποταμού και το βλέπουμε ακόμη και στις μικρές θεωρητικά Ασκήσεις !\nΣε άλλες περιπτώσεις θα το αξιολογούμε διαφορετικά αφού στην 1η Στρατιά είναι επικεφαλής ένα απο τα Καλύτερα Κομάντο του Στρατού…Αλλά εδώ βλέπουμε να γίνεται παντού ,απο τον Στρυμόνα μέχρι τον Έβρο και εκεί παίζεται ένα άλλο παιχνίδι!\nΤο να κάνει όμως η ΧΧΙΙΙ Τεθωρακισμένη Ταξιαρχία όχι απλώς διάβαση αλλά με πολλαπλά σενάρια συνοδεία Καταδρομών που πετάνε στο νερό με Ταχύπλοα!\nΔεν γνωρίζουμε τι έχει στο μυαλό του ο Αρχηγός του Γενικού Επιτελείου Αντιστράτηγος Βασίλης Τελλίδης ,αλλά αυτές οι καθαρά Επιθετικές Ασκήσεις δείχνουν σοβαρή προετοιμασία όχι μόνο για κλασική άμυνα αλλά και για επίθεση εκτός Ελληνικού Εδάφους!\nΑυτήν την τακτική την υιοθέτησε πρώτος ο τ.Α/ΓΕΣ Στρατηγός Τσέλιος αφού είχε οργανώσει κάνοντας οχυρωματικά έργα τις περίφημες τούμπες ύψους οκτώ μέτρων απο το χώμα της Τάφρου και ετοίμασε τα Άρματα σε καθαρά επιθετική Τακτική !\nΤην 09 Ιουλίου 2015 η ΧΧΙΙΙ Τεθωρακισμένη Ταξιαρχία, στο πλαίσιο της επιχειρησιακής της εκπαίδευσης, πραγματοποίησε εκπαίδευση στο αντικείμενο της Βίαιας Διάβασης Ποταμού, στο Κέντρο Εκπαίδευσης Πλωτών Μέσων του Δ” Σώματος Στρατού.\nPrevious post ← Με εντολή Ομπάμα έτοιμη ομάδα «κρούσης» να την «πέσει» στη Γερμανία! Σε 48ωρη επιφυλακή οι ΗΠΑ – Ποιοι είναι απέναντι στον Σόιμπλε και μιλούν για ΣόιμπλΕΧΙΤ!\nNext post Π. Καμμένος: «Θέλουν την συντριβή μας, έως εδώ» →


Ακυρώθηκε η συνάντηση του Σαμαρά με τον CEO της JP Morgan.\nΑκυρώθηκε το ταξίδι του 58χρονου ισχυρού άνδρα της JP Morgan Jamie Dimon στην Αθήνα και σε άλλες ευρωπαϊκές πρωτεύουσες, καθώς διαγνώστηκε ότι πάσχει από καρκίνο του λάρυγγα και αναγκάστηκε να ακυρώσει τα προγραμματισμένα του ταξίδια για τις επόμενες ημέρες.\n«Θέλω να σας ενημερώσω ότι μου διέγνωσαν καρκίνο του φάρυγγα.», γράφει ο ίδιος σε σημείωμα προς τους εργαζόμενους και τους μετόχους της τράπεζας και συμπληρώνει: «Τα καλά νέα είναι πως η πρόγνωση από τους γιατρούς μου είναι άριστη. Εντόπισαν τον καρκίνο γρήγορα και η κατάστασή μου είναι ιάσιμη».\nΟ Dimon προέβη σε αυτή την ανακοίνωση, μόλις μία ημέρα προτού ταξιδέψει στην Ευρώπη, όπου είχε προγραμματισμένες συναντήσεις με τον πρωθυπουργό Αντώνη Σαμαρά και τον Ιταλό πρωθυπουργό και επισκέψεις σε Ισπανία, Γερμανία και Βρετανία.


Ετοιμάζονται να γίνουν γονείς για δεύτερη φορά ο Ευτύχης Μπλέτσας και η Ηλέκτρα Αστέρη (video) - Kliktv.gr\nΕτοιμάζονται να γίνουν γονείς για δεύτερη φορά ο Ευτύχης Μπλέτσας και η Ηλέκτρα Αστέρη (video)\nΉταν Απρίλιος του 2019 όταν οι Happy Travellers, ο Ευτύχης Μπλέτσας και η Ηλέκτρα Αστέρη, είχαν καλωσορίσει στη ζωή την κορούλα τους, η οποία στη συνέχεια συμμετείχε σε αρκετές από τις εξορμήσεις τους στα πλαίσια της εκπομπής τους στον ΣΚΑΪ.\nΟ Ευτύχης Μπλέτσας ετοιμάζεται να γίνει για δεύτερη φορά μπαμπάς, καθώς η Ηλέκτρα διανύει τη δεύτερη εγκυμοσύνη της.\nΤα χαρμόσυνα νέα αποκάλυψε η Ιωάννα Μαλέσκου στην εκπομπή «Love it» και στη συνέχεια μίλησε και ο ίδιος ο παρουσιαστής του «Happy Traveller».\n«Ευχαριστούμε για τις ευχές και τα καλά σας λόγια, αλλά η ερώτηση είναι “πού το μάθατε;”. Γενικά δεν έχουμε ανακοινώσει κάτι… Όχι ότι δε θέλουμε να το μοιραστούμε, αλλά προτιμούμε ο κόσμος να μας γνωρίζει μέσα από τη δουλειά μας», είπε, μεταξύ άλλων, ο Ευτύχης Μπλέτσας.\nΤο Διαβάσαμε Ετοιμάζονται να γίνουν γονείς για δεύτερη φορά ο Ευτύχης Μπλέτσας και η Ηλέκτρα Αστέρη (video)\nΣυνάντηση Σακελλαροπούλου με τον Διοικητή της Ανεξάρτητης Αρχής Δημοσίων Εσόδων\nΛιοσίων: Όχημα ξέφυγε από την πορεία του μετά από καταδίωξη [βίντεο]


EL - Ενοχλημένος ο Γ.Γ. του ΟΗΕ από τις κινήσεις Τραμπ: «Δεν είναι ώρα να συρρικνώνονται οι πόροι του ΠΟΥ»\nΕνοχλημένος ο Γ.Γ. του ΟΗΕ από τις κινήσεις Τραμπ: «Δεν είναι ώρα να συρρικνώνονται οι πόροι του ΠΟΥ»\nΟ Γενικός Γραμματέας του Οργανισμού Ηνωμένων Εθνών Αντόνιο Γκουτέρες τόνισε πως «δεν είναι η ώρα» να συρρικνώνονται οι πόροι που έχει στη διάθεσή του ο Παγκόσμιος Οργανισμός Υγείας,\nαντιδρώντας στην ανακοίνωση του προέδρου των ΗΠΑ Ντόναλντ Τραμπ ότι αναστέλλει τη συνεισφορά της χώρας του στη χρηματοδότηση του διεθνούς οργανισμού με έδρα τη Γενεύη εξαιτίας της «κακής» διαχείρισης που του προσάπτει στην αντιμετώπιση της πανδημίας του κορονοϊού.\nPrevΠροηγούμενο ΆρθροΚαιρός: Βροχές και καταιγίδες σήμερα – Χιόνια στα ορεινά\nΕπόμενο ΆρθροΕορτολόγιο: Ποιοι γιορτάζουν σήμερα, Μ. Τετάρτη 15 ΑπριλίουNext


Χαλυβουργική τέλος! Τι θα γίνει με τα χρέη της εταιρείας - Tromaktiko.gr\n31 Δεκεμβρίου 2019 17:30\nΣύμφωνα με το ρεπορτάζ της εφημερίδας “Καθημερινή” το ζήτημα της αποχώρησης των εργαζομένων είχε γίνει πεδίο αντιπαράθεσης μεταξύ τής υπό τον κ. Γ. Σκινδήλια διοίκησης της εταιρείας και του βασικού μετόχου. Υπενθυμίζεται εξάλλου ότι ο κ. Αγγελόπουλος είχε επισκεφθεί για το ζήτημα αυτό τόσο τον υπουργό Εργασίας Νότη Μηταράκη όσο και τον γ.γ. του Κομμουνιστικού Κόμματος Ελλάδος Δημήτρη Κουτσούμπα αλλά και τον δήμαρχο Ελευσίνας Αργυρή Οικονόμου.


Τμήμα Ψυχοθεραπείας — ΚΥΠΡΙΑΚΟ ΙΝΣΤΙΤΟΥΤΟ ΨΥΧΟΘΕΡΑΠΕΙΑΣ\nΑπό το 2018 λειτουργούμε το σύστημα της εξ αποστάσεως ασύγχρονης εκπαίδευσης στην ψυχοθεραπεία που επιτρέπει σε ελληνόφωνους επιστήμονες που ενδιαφέρονται για την ψυχοθεραπεία να εκπαιδευτούν χωρίς να βρίσκονται στην Κύπρο και σε χρόνο και ρυθμό που ταιριάζει καλύτερα στις ανάγκες τους.\nΥπάρχουν τρία επαγγελματικά προγράμματα στην ψυχοθεραπεία:\n(α) Μετεκπαίδευση στη Σύγχρονη Ψυχοθεραπεία: συνθετική προσέγγιση ενισχυμένη με κλινικά στοιχεία. 18 μήνες με δικαίωμα αντιστοίχισης συναφούς αποκτηθείσας εκπαίδευσης - Αφορά αποκλειστικά ψυχιάτρους, κλινικούς ψυχολόγους, συμβουλευτικούς ψυχολόγους, νευροψυχολόγους. Συνολικό κόστος: 7,800 - 9,800 ανάλογα με το μέγεθος της αντιστοίχισης.\n(β) Μετεκπαίδευση στη Σύγχρονη Ψυχοθεραπεία: συνθετική προσέγγιση ενισχυμένη με κλινικά στοιχεία. 3-4 χρόνια - Αφορά πτυχιούχους ψυχολόγους, κοινωνικούς λειτουργούς, νοσηλευτές ψυχικής υγείας. Συνολικό κόστος: 12,800\n(γ) Μετεκπαίδευση στη Σύγχρονη Ψυχοθεραπεία: συνθετική προσέγγιση - Αφορά πτυχιούχους ψυχολόγους, κοινωνικούς λειτουργούς, νοσηλευτές ψυχικής υγείας, κοινωνιολόγους, εργοθεραπευτές, λογοθεραπευτές, ειδικούς δασκάλους, διατροφολόγους κ.α. Συνολικό κόστος: 9,800\nΓια περισσότερες πληροφορίες επικοινωνήστε στα τηλέφωνα 70005531, 70005532 και 97641215 ή μέσω ηλεκτρονική αλληλογραφίας στη διεύθυνση cypruspsychotherapy@yahoo.com ή cypruspsychotherapy.sec@gmail.com\nδείτε εδώ συνοπτικά όλα τα εκπαιδευτικά προγράμματα


ΣΤΑ ΠΡΟΚΡΙΜΑΤΙΚΑ ΤΟΥ ΠΑΝΕΥΡΩΠΑΪΚΟΥ ΠΡΩΤΑΘΛΗΜΑΤΟΣ VOLLEY!\nΣΤΑ ΠΡΟΚΡΙΜΑΤΙΚΑ ΤΟΥ ΠΑΝΕΥΡΩΠΑΪΚΟΥ\nΤα κορίτσια του ΑΙΓΑΛΕΩ ΑΟ στο volley γέμισαν με περηφάνια την ΠΟΛΗ μας!! Ο λόγος για την ΚΑΤΕΡΙΝΑ ΒΛΑΧΟΥ και ΕΛΕΝΑ ΜΙΛΕΝΤΙΓΙΕΒΙΤΣ!!\nΆξιες αθλήτριες με ΑΔΑΜΑΝΤΙΝΟ χαρακτήρα τα κορίτσια από το ΑΙΓΑΛΕΩ!!\nΜετά την πολύ πετυχημένη συμμετοχή τους το καλοκαίρι το 2014 στους ΒΑΛΚΑΝΙΚΟΥΣ αγώνες με τα χρώματα της ΕΘΝΙΚΗΣ ΕΛΛΑΔΑΣ και τις πολλές διακρίσεις στο ενεργητικό τους άλλη μια επιτυχία ήρθε να συμπληρώσει το βιογραφικό τους! Ο ομοσπονδιακός προπονητής κύριος ΚΥΡΙΑΚΟΣ ΚΑΜΠΕΡΙΔΗΣ κάλεσε τα κορίτσια μας στα προκριματικά του ΠΑΝΕΥΡΩΠΑΪΚΟΥ ΠΡΩΤΑΘΛΗΜΑΤΟΣ που θα διεξαχθούν στο Μαυροβούνιο 8 με 11 Ιανουαρίου 2015 !!\nΟι αθλήτριες του ΑΙΓΑΛΕΩ από 22/12 έχουν ενσωματωθεί με την Εθνική ομάδα εν όψει της προετοιμασίας!!\nΑξίζει να σημειωθεί ότι η Κατερίνα Βλάχου και η Έλενα Μιλεντίγιεβιτς είναι οι μόνες αθλήτριες απο την ένωση της ΕΣΠΕΔΑ και αντιπροσωπεύουν ΕΠΑΞΙΑ την ΔΥΤΙΚΗ ΑΤΤΙΚΗ !!\nΕίναι ΤΙΜΗ για την ΠΟΛΗ μας που 2 Αιγαλεώτισσες φορούν το ΕΘΝΟΣΗΜΟ και αντιπροσωπεύουν την ΠΑΤΡΙΔΑ τους σε τόσο μεγάλες διοργανώσεις στην ιστορία του ΑΙΓΑΛΕΩ ΑΟ volley που δεν έχει ξανά γίνει ποτέ τα προηγούμενα χρόνια εκτός από την συμμετοχή της ΕΥΑΓΓΕΛΙΑΣ ΜΑΝΩΛΙΚΑΣ στην ΕΘΝΙΚΗ ΠΑΓΚΟΡΑΣΙΔΩΝ στην ΤΟΥΡΚΙΑ!!\nΑκόμα πρέπει να σημειωθεί ότι αυτά τα κορίτσια με τις επιτυχίες τους αποδεικνύουν την πολύ καλή δουλειά που γίνεται στο σύλλογο του ΑΙΓΑΛΕΩ ΑΟ με την προπονήτρια ΑΝΤΩΝΙΑΔΗ ΑΓΓΕΛΙΚΗ και την βοηθό της ΙΩΑΝΝΟΥ ΕΦΗ! Δεν είναι τυχαίο που από το 2009 που έχει αναλάβει η coach ΑΝΤΩΝΙΑΔΗ ΑΓΓΕΛΙΚΗ η ομάδα της ΠΟΛΗ μας έχει ΑΝΟΔΙΚΗ πορεία με κατακτήσεις ΠΡΩΤΑΘΛΗΜΑΤΩΝ και επιλογές παιδιών στις ΕΘΝΙΚΕΣ ομάδες!!\nΕκτός από τις παίχτριες Κατερίνα και Έλενα ένα νέο αστέρι γεννιέται και αυτό από τα σπλάχνα του ΑΙΓΑΛΕΩ! Το όνομα της ΜΙΡΕΛΛΑ ΧΑΡΑΛΑΜΠΟΠΟΥΛΟΥ αδερφή του επίσης επιτυχημένου μπασκετμπολίστα ΒΑΣΙΛΗ ΧΑΡΑΛΑΜΠΟΠΟΥΛΟΥ!\nΗ Μιρέλλα μας επιλέχθηκε απο τον ομοσπονδιακό προπονητή κύριο ΚΩΣΤΑ ΓΚΟΥΝΤΑ για την προετοιμασία της ΕΘΝΙΚΗΣ ΠΑΓΚΟΡΑΣΙΔΩΝ που θα πραγματοποιηθεί στο ΚΙΛΚΙΣ στις 26 με 30/12 .\nΣΥΓΧΑΡΗΤΗΡΙΑ στις αθλήτριες του ΑΙΓΑΛΕΩ ΑΟ!!!\nΤους ΕΥΧΟΜΑΣΤΕ να έχουν πάνω απ ' όλα ΥΓΕΙΑ ,ΚΑΛΗ ΠΡΟΟΔΟ και να ΦΕΡΟΥΝ στην ΠΟΛΗ μας ΜΕΓΑΛΕΣ επιτυχίες!!!


erevoktonos: ΙΣΤΟΡΙΚΑ ΚΑΙ ΑΡΧΑΙΟΛΟΓΙΚΑ ΣΤΟΙΧΕΙΑ ΓΙΑ ΤΗΝ ΒΙΑΙΗ ΕΠΙΒΟΛΗ ΤΟΥ ΧΡΙΣΤΙΑΝΙΣΜΟΥ\nΤι γράφεται στα χωρία αυτά; Να τι λέει το πρώτο από τα προαναφερόμενα: (ιβ΄ 28) «και εβουλεύσατο ο βασιλεύς (Ιεροβοάμ) και επορεύθη και εποίησε δύο δαμάλεις χρυσάς και είπε προς τον λαόν, ικανούσθω υμίν αναβαίνειν εις Ιερουσαλήμ, ιδού θεοί σου Ισραήλ, οι αναγαγόντες σε εκ της Αιγύπτου». Όλα τα προαναφερθέντα χωρία περιγράφουν όπως το προηγούμενο ανάλογα και χειρότερα καμώματα. Θα έχετε ασφαλώς ακούσει για την περίφημη σοφία του Σολομώντος. Για όσους δεν την γνωρίζουν παραθέτουμε ένα δείγμα:\nΤότε ο Σολομών ανοικοδόμησε εις έναν υψηλόν τόπον ιερόν δια τον θεό Χαμώς, είδωλον των Μωαβιτών… επίσης και δια την Αστάρτην, την αισχράν…κ. ά.». Λίγο πιο κάτω στον στίχο 11 ακολουθούν οι απειλές του Γιαχβέ κατά του Σολομώντα. ¶παντες οι απόγονοι του Σολομώντος, βασιλείς του Ισραήλ, αλλά και οι αντίστοιχοι του Ιούδα, υπήρξαν ειδωλολάτρες, τουλάχιστον μέχρι «της μετοικεσίας Βαβυλώνος», όπως περιγράφονται στα βιβλία των Βασιλειών.\nΠΡΟΣΕΞΤΕ, μας λέει, δεν είναι παραβολικό αλλά ο Χριστός εννοούσε ακριβώς αυτό που είπε. Και για του λόγου το αληθές ιδού η άποψη του αγίου περί της επιθυμίας του Χριστού προς σφαγή των απειθούντων προς τις εντολές του: «Λόγος κατά Ιουδαίων» τόμος 34 σελ. 107 «… πράγμα που έπαθαν και οι Ιουδαίοι, οι οποίοι, αφού κατέστησαν τους εαυτούς τους άχρηστους για εργασία έγιναν κατάλληλοι για σφαγή» (οι Ιουδαίοι ουδέποτε δέχτηκαν τον Χριστό ως Μεσσία. Φυσικά εδώ εννοεί την σφαγή των Εβραίων από τους Ρωμαίους και την διασπορά τους). Και συνεχίζει ο άγιος «Γι’ αυτό και ο Χριστός έλεγε: τους εχθρούς μου που δεν θέλησαν να βασιλεύσω σ’ αυτούς οδηγήστε τους εδώ και κατασφάξετέ τους».\nΔεν άργησε να βρεθεί ο εκτελεστής του εγκλήματος: (Ευνάπιος, «Βίοι φιλοσόφων και σοφιστών», 6.11) «στην Αλεξάνδρεια πάντα τα οικοδομήματα του Σεράπειου όπως στους ποιητικούς μύθους των Γιγάντων έγιναν… Θεοδοσίου δε βασιλεύοντος και Θεοφίλου (πατριάρχου) πρωτοστατούντος (της επιθέσεως) … του Σεραπείου τα αναθήματα κατελυμένοντο. Τους δε ανδριάντες και τα αναθήματα τόσο “γενναία” εμάχοντο ώστε όχι μόνο “νικούσαν” αλλά και έκλεπτον… του δε Σεραπείου μόνο το έδαφος δεν απέσπασαν κι αυτό δια το βάρος των λίθων, αυτοί δε ήσαν αμετακίνητοι. Οι πολεμικότατοι δε αυτοί φιλοχρήματοι “γενναίοι”… την ασέβεια αυτή εις έπαινον αυτών των ιδίων καταλόγιζαν. Έπειτα εισέβαλαν οι καλούμενοι μοναχοί, άνθρωποι (μόνο) κατά το είδος, ο δε βίος αυτών συώδης ( συς = γουρούνι) και πάσχοντες εμφανώς, μύρια εποίουν κακά και ανείπωτα, αλλά αυτά ευσέβειαν ενόμιζαν… τότε πας άνθρωπος μέλαιναν φορών εσθήτα (ράσα) τυραννικήν είχεν εξουσίαν και δημοσίως να ασχημονεί ημπορούσε. Σε τόση “αρετή” άλλαξε (η νέα θρησκεία) τον άνθρωπο».\nΣτο ελληνικό σχολείο, του προστάτη του Ιωάννη Χρυσοστόμου, οι δάσκαλοι μας δίδαξαν ότι οι ναοί των προπατόρων μας καταστράφηκαν από σεισμούς. Βλέπετε οι δάσκαλοί μας, όταν πήγαιναν σχολείο, είχαν κι αυτοί προστάτη της παιδείας τους τον Χρυσόστομο. Την αλήθεια, πλην των άλλων ιστορικών, μας την λέει ο Θεοδώρητος (Εκκλησιαστική Ιστορία, Επιστολή Δαμάσου, τομ. 5ος 329/8-330/8): «ο δε μέγας Ιωάννης (ο Χρυσόστομος) ασκητάς πυρπολούμενους από ζήλο θεού (φανατισμένους καλόγερους) συνέλεξε, με νόμους δε βασιλικούς αυτούς οπλίσας, κατά των ειδωλικών έπεμψε τεμενών, τα δε χρήματα για τους κατεδαφιστές και τους βοηθούς, δεν έλαβε από τα βασιλικά ταμεία, αλλά από πλούσιες γυναίκες που φιλοτίμως να παρέχουν κατέπειθε, ώστε με την λαμπρή τους πίστη να κερδίσουν την ευλογία της χορηγίας. Έτσι με τον τρόπο αυτόν τους υπολειπόμενους σηκούς (ναούς) με τούτον τον τρόπο εκ βάθρων ανέσπασεν».\n- «Επιθυμούμε να κλείσουν αμέσως όλοι οι ναοί… να απαγορευτεί η είσοδος σε αυτούς… Αν όμως τύχει και κάποιος διαπράξει το αδίκημα, θα τιμωρηθεί με αποκεφαλισμό». Όταν το διαβάζουμε αυτό σε χριστιανούς μας λένε ότι ο Χριστός είπε «όστις θέλει οπίσω μου ελθείν…». Ναι αλλά είπε και το: «πλήν τους εχθρούς μου εκείνους τους μη θελήσαντές με βασιλεύσαι επ’ αυτούς, αγάγετε ώδε και κατασφάξατε αυτούς έμπροσθέν μου», κατά Λουκάν (19.27). οι Αυτοκράτορες λοιπόν αυτοί εφάρμοσαν το δεύτερο. Το πρώτο το έχουν ναρκωτικό για το ποίμνιό τους. Για τα αφελή προβατάκια τους.\n- «Διατάσουμε όπως υποβληθούν στην ποινή του θανάτου όσοι αποδειχθεί ότι τελούν θυσίες ή λατρεύουν αγάλματα», 356. Για το «αποδειχθεί» όπως καταλαβαίνετε πάντα υπάρχουν ψευδομάρτυρες. Για το «λατρεύουν αγάλματα» αποφάνθηκε κατηγορηματικά ο καθηγητής Τωμαδάκης ότι «Λατρεία των ειδώλων , δι ήν κατηγορούν τα συναξάρια τους μη χριστιανούς συχνότατα, δεν εγνώρισαν οι Έλληνες. Εν τούτοις το όνομα Έλλην ταχύτατα συνέπεσε με την έννοια του ειδωλολάτρης, μη χριστιανός…». Αλλά ας υποθέσουμε ότι όντως οι Έλληνες ήσαν ειδωλολάτρες. Ποιά ανθρώπινη λογική μπορεί να υποστηρίξει θανατική ποινή γι’ αυτόν τον λόγο; Μόνο η λογική ανθρωπίνων κτηνών. Ανθρώπων κακούργων και δολοφόνων εν ψυχρώ.\n- «… Ακόμη και οι δικαστές δεσμεύονται από το νόμο και, αν κάποιος από αυτούς αφοσιωθεί σε ειδωλολατρικές τελετές … θα υποχρεωθεί να πληρώσει αμέσως δεκαπέντε λίβρες χρυσού..». Το διάταγμα αυτό είναι του 391. Μισό αιώνα μετά το πρώτο φαίνεται ότι σκέφθηκαν τρόπο για να αρπάξουν τα χρήματα των Ελλήνων και να τους εξουθενώσουν οικονομικά.\n- Αλλά και στα σπίτια και την γη των Ελλήνων έβαλαν χέρι τα καθάρματα αυτά, ώστε η εξόντωσή τους να καταστεί ολοκληρωτική. Για όποιον κατηγορηθεί λοιπόν για ειδωλολατρία όρισαν «… θα τιμωρηθεί με κατάσχεση του σπιτιού του ή του τεμαχίου γης…», 392.\n- «… Διατάσσουμε ότι όλα τα ιερά τους και οι ναοί τους, αν βρίσκονται ακόμη άθικτα και τώρα, θα καταστραφούν με διαταγή των τοπικών αρχών…», 435.\n- Για πολιτικό και στρατιωτικό που δεν εφαρμόζει τους διωγμούς κατά των Ελλήνων «… θα αποπεμφθεί από το αξίωμά του και δεν θα χάσει μόνο την περιουσία του, η ποία θα προγραφεί, αλλά αφού υποστεί σωματικό βασανισμό με μεταλλικά όργανα… θα οδηγηθεί σε διαρκή εξορία…», 472.\n- Κώδικας 1.11.10 Εδώ τα πράγματα λέγονται με τ’ όνομά τους. Αποβάλλεται το πρόσχημα του ειδωλολάτρης και αναφέρεται το θύμα με το αληθινό του όνομα. Ο υπό εξόντωση άνθρωπος λέγεται Έλλην. «Επειδή έχουν συλληφθεί μερικοί οι οποίοι διακατέχονται από την πλάνη των ανόσιων και μιαρών Ελλήνων, να διαπράττουν εκείνα που δικαιολογημένα εξοργίζουν τον φιλάνθρωπο θεό, … θα υποβληθούν στην εσχάτη των ποινών… Θα παρεμποδίσουμε δε κάθε μάθημα που διδάσκεται από αυτούς που πάσχουν από την νόσο των ανόσιων Ελλήνων… Θεσπίζουμε τους ίδιους νόμους και για τους αλιτήριους Έλληνες».\nΑνάλογα αναθέματα γίνονται στον Κανόνα Ζ΄ της εν Αγκύρα τοπικής συνόδου, έτος 315 και στον Κανόνα ΞΘ΄ της εν Καρθαγένη τοπικής συνόδου, έτος 418. Από την τελευταία αυτή σύνοδο ΚΑΝΩΝ ΠΘ΄ «… εάν τις Επίσκοπος κληρονόμους συγγενείς…Έλληνας προτιμήσει της εκκλησίας και μετά θάνατον ανάθεμα τω τοιούτω λεχθείη…». Ο επόμενος κανόνας (ΠΔ΄) της συνόδου αυτής αποφαίνεται για την αναγκαιότητα της οριστικής εκρίζωσης του Ελληνισμού: «… ομοίως ήρεσεν αιτηθήναι από των ενδοξοτάτων βασιλέων, ίνα τα λείψανα της ειδωλολατρίας (υπενθυμίζουμε για μιά ακόμη φορά ότι δια της λέξεως αυτής εννοούσαν τον Ελληνισμό και τίποτε άλλο) μη μόνον τα εν ξοάνοις, αλλά και εν οιοισδήποτε τόποις, ή άλσεσιν, ή δένδροις, παντί τρόπω εξαλειφθώσι. Ου μόνον τα των ειδώλων ξόανα δει συντρίβεσθαί τε και εξαλήφεσθαι, και τους βωμούς αυτών καταστρέφεσθαι, ακκά και ει τι κείψανον της ειδωλολατρίας υπελείφθη, ή εν τόποις, ή άλσεσιν, ή δένδροις, (τι γαρ ότι τινά τούτων ετίμων οι Έλληνες, ή εμαντεύοντο εν αυτοίς, και της πλάνης απεραθείσης, ή ο τρίπους, ή το μαντείον εναπέμεινεν;) αφανιζέσθω και τούτο, ως μηδέ μνήμην αυτώ υπείναι».\nΟ διάδοχός του Χριστόδουλος, σήκωσε αυτή την σημαία του Σεραφείμ στα ουράνια. Ένας λυσσασμένος λύκος έτοιμος να κατασπαράξει οτιδήποτε το Ελληνικό. Σε κήρυγμά του (24.5.1998) διαχώρισε τους Έλληνες σε «ελληνόψυχους» και μη: «Γνήσιοι και περισσότερο Έλληνες είναι όσοι κρατάνε την ελληνικότητά τους και τη φυσιογνωμία τους μέσα από την ορθόδοξη πίστη». Δηλαδή εμείς που απορρίπτουμε την ιουδαιοχριστιανική του πίστη, επειδή μάθαμε από την ιστορία ότι δολοφόνησε τους Έλληνες και πολέμησε και πολεμά τον Ελληνικό πολιτισμό, είμαστε λιγότερο Έλληνες απ’ αυτόν τον προσκυνημένο.\nΑναρτήθηκε από geo pi στις 1:37 μ.μ.


Με αφορμή την Μαύρη Τρίτη 8 Φεβρουαρίου 2011 | forkeratea.com\nΑρχική ΤΟΠΙΚΑ ΝΕΑ ΛΑΥΡΕΩΤΙΚΗ - ΔΗΜΟΣ ΛΑΥΡΕΩΤΙΚΗΣ Με αφορμή την Μαύρη Τρίτη 8 Φεβρουαρίου 2011\nΤόσο η εισβολή των ΜΑΤ μέσα στην Κερατέα όσο και η μεγαλειώδης συγκέντρωση χιλιάδων ανθρώπων στην κεντρική πλατεία της Κερατέας και η πορεία προς το μπλόκο που ακολούθησε ήταν δύο κομβικά σημεία στην πορεία των 128 ημερών.\nΣτην ουσία, αποτέλεσαν την αρχή του τέλους της παρουσίας των αστυνομικών δυνάμεων στον τόπο μας. Αυτές οι ημέρες, ωστόσο, αποτελούν μία καλή αφορμή να σκεφτούμε τι κάναμε λάθος. Μία ειλικρινής και ανοικτή συζήτηση που θα αφορούσε τους λανθασμένους χειρισμούς και τις αιτίες που οδήγησαν σε αυτούς είναι απαραίτητη και θα έπρεπε να είχε γίνει καιρό πριν. Αυτό απαιτεί θάρρος και διάθεση αυτοκριτικής από τους εμπλεκομένους.\nΔυστυχώς, δεν έχει γίνει μέχρι σήμερα. Όταν ο αντίπαλος είναι ισχυρός, όσο πληγωμένος και αν είναι, ο χρόνος λειτουργεί υπέρ του και πάντα υπάρχει η πιθανότητα να επανέλθει.\nΝωρίς το πρωί της 21ης Δεκεμβρίου 2017 βρισκόμασταν έξω από το Δημαρχείο Κερατέας. Περιμέναμε το πούλμαν που θα μας μετέφερε στο Μικτό Ορκωτό Δικαστήριο. Ήταν η τελευταία ημέρα της δίκης των 7 συμπολιτών μας για τα γεγονότα της 8ης Φεβρουαρίου 2011. Το αποτέλεσμα αυτής της δίκης είναι πλέον γνωστό. Στο διπλανό καφέ μία παρέα από εμάς εξηγούσαμε σε κάποιους περαστικούς και γείτονες το πόσο σημαντική είναι αυτή η δίκη και εκδηλώναμε την αγωνία μας για το αποτέλεσμά της. Τότε, ένας “κύριος” με ύφος παντογνώστη μάς είπε το εξής: «Έλα, μωρέ, πώς κάνετε έτσι; Αφού όλα έχουν τελειώσει εδώ και χρόνια…»\nΌλα έχουν τελειώσει, εδώ και χρόνια…\nΚανείς δεν μπορεί να κατηγορήσει τον εν λόγω “κύριο” γι’ αυτή τη φράση, κι ας έχει άδικο. Η άποψη πως «όλα έχουν τελειώσει» επικράτησε αμέσως μετά την αποχώρηση των ΜΑΤ. Καλλιεργήθηκε και επιβλήθηκε στην κοινή γνώμη από την τότε τοπική αρχή και παγιώθηκε από τους μέχρι σήμερα αδιάφορους εκπροσώπους της βασιλόπιτας και του πανηγυριού. Έπρεπε η κοινωνία της Κερατέας να ηρεμήσει, να ησυχάσει, να μην αντιδρά, όχι μόνο να ξεχάσει ότι είχε συμβεί αλλά και να πιστέψει πως όλα είχαν τελειώσει με τον καλύτερο δυνατό τρόπο.\nΤο ευφυολόγημα «Πρέπει να έχουμε πρόταση για τα παιδιά μας που είναι στα δικαστήρια» αποτέλεσε το κύριο επικοινωνιακό επιχείρημα στην προσπάθεια επιβολής στην κοινή γνώμη της αντιπρότασης (Φοβόλες) ως της μόνης επιλογής για την οριστική λύση του προβλήματος. Είναι καταγεγραμμένες τόσο σε συνεδριάσεις του Δημοτικού Συμβουλίου όσο και της Συντονιστικής Επιτροπής οι απαξιωτικές τοποθετήσεις των αρμοδίων για τις δικαστικές αποφάσεις του Ειρηνοδικείου Λαυρίου και του Πρωτοδικείου Αθηνών. Αυτές οι αποφάσεις, ωστόσο, αποδεικνύουν ότι το έργο ήταν παράνομο και ότι ο Αγώνας των κατοίκων της Κερατέας ήταν νόμιμος και δίκαιος. Σε όλες τις δίκες μέχρι σήμερα αυτές οι αποφάσεις έχουν αποτελέσει ισχυρό χαρτί στην υπερασπιστική γραμμή και έχουν διαδραματίσει σημαντικό ρόλο στην έκβασή τους. Αντιθέτως, σε καμία δεν έχει χρησιμοποιηθεί η αντιπρόταση «για τα παιδιά μας»…\nΗ μόνη νομοθετική παρέμβαση που θα έλυνε το ζήτημα, όχι μόνο για την Κερατέα αλλά και για τις άλλες περιοχές, θα ήταν, όχι η τροποποίηση του άρθρου 33 του νόμου3164/2003 όπως έγινε, αλλά η κατάργησή του. Το μόνο που κατάφεραν οι πρόθυμοι να συντάξουν και να ψηφίσουν την τροπολογία βουλευτές της περιοχής ήταν να προσθέσουν έναν δεύτερο χώρο στην Κερατέα, διατηρώντας παράλληλα τους άλλους χώρους στις υπόλοιπες περιοχές. Αν είχε γίνει η κατάργησή του, το πρόβλημα θα είχε λυθεί για όλους τους υποψήφιους χώρους. Οι ίδιοι βουλευτές που βρίσκονταν διαχρονικά “κοντά μας” και παρέλαυναν στα μπλόκα πάντα δυναμικοί, λαλίστατοι και φωτογραφιζόμενοι, τώρα αντιστέκονται ορθώνοντας, υποκριτικά, τα στήθη στις υπόλοιπες επιλεγμένες περιοχές.\nΌλα έχουν τελειώσει εδώ και χρόνια…\nΚάτι άλλο που αγνοούσε ο “κύριος” είναι πως για τους κατηγορουμένους και τις οικογένειές τους δεν έχει τελειώσει τίποτα. Δεν θεωρείται κάτι τελειωμένο γι’ αυτούς τους ανθρώπους όταν βαρύνονται με σοβαρές κατηγορίες και δύο φορές το μήνα πρέπει να δίνουν το παρόν στο οικείο αστυνομικό τμήμα εδώ και 7 χρόνια. Δεν έχει τελειώσει τίποτα όταν η πλειονότητα των αστυνομικών, μαρτύρων κατηγορίας, επιμένουν στις κατηγορίες και επιθυμούν την τιμωρία των κατηγορουμένων. Ξεχνάμε ότι στη θέση τους θα μπορούσε να είναι ο κάθε ένας από εμάς. Ξεχνάμε πως στο πρόσωπο του κάθε κατηγορουμένου διώκεται η πόλη μας και ο Αγώνας.\nΟ Σγουρός, ο κάθε Σγουρός και όποια συμφέροντα κρύβονται πίσω από τέτοια έργα δεν εφησυχάζουν ποτέ. Προετοιμάζονται και περιμένουν τον κατάλληλο χρόνο να κινηθούν. Και μέχρι τότε θα έχουν φανερωθεί και οι εδώ πρόθυμοι να συμβάλλουν στην “ανάπτυξη της περιοχής”, να ζητήσουν βιογραφικά και να τάξουν δουλειές. Πάντα υπήρχαν και πάντα θα υπάρχουν…\nΓι’ αυτό οφείλουμε να θυμόμαστε, τουλάχιστον ημέρες σημαντικές όπως η 8η και η 9η Φεβρουαρίου 2011, τι έχουμε καταφέρει. Ήταν οι δύο ημέρες που κερδίσαμε οριστικά τον φόβο και την τρομοκρατία. Η ιστορία επαναλαμβάνεται όταν ξεχνάμε και απαξιώνουμε αυτά που έχουμε καταφέρει. Και επιστρέφει ως τιμωρός…\n«Γύρισα πίσω από την δουλειά και είδα κόσμο κοντά στο αστυνομικό τμήμα, λίγο πιο κάτω από το σπίτι μου. Είχα μάθει πως είχαν πιάσει τον Κωστή και είχε δημιουργηθεί αναστάτωση. Η διμοιρία έκανε έφοδο, σκόνταψα και έπεσα στον δρόμο. Ένοιωσα ένα βάρος στην πλάτη μου και δυσκολευόμουν από την πίεση να αναπνεύσω. Είχε πέσει πάνω μου ένας ματατζής αρκετά μεγαλόσωμος. Ήρθαν κι άλλοι και άρχισαν να με χτυπούν και να με βρίζουν. Με έσυραν αρκετές δεκάδες μέτρα, με αποτέλεσμα όλη η δεξιά πλευρά του σώματός μου να έχει καεί, εκτός από το σημείο που φορούσα τη ζώνη. Με έβαλαν στην κλούβα κι εκεί όποιος έμπαινε μέσα με χτυπούσε. Το ίδιο συνέβη και με τους άλλους που είχαν συλλάβει. Εκεί μου έσπασαν και το χέρι. Με μετέφεραν αργότερα στο Ελληνικό με περιπολικό. Σε όλη τη διαδρομή είχαν ανοικτό το παράθυρο. Από το πρήξιμο και τα αίματα στα χέρια μου δεν μπορούσαν να μου πάρουν αποτυπώματα. Δεν μου επέτρεψαν να με δει γιατρός. Μετά από δύο ημέρες και έπειτα από απειλές της οικογένειάς μου και του δικηγόρου ότι θα μηνυθούν μας μετέφεραν στο Νοσοκομείο Γεννηματάς σαν να ήμασταν οι μεγαλύτεροι εγκληματίες….»\nΠροηγούμενο άρθροΌταν παιδιά της εθελοντικής ομάδας του Λυκείου Κερατέας συνάντησαν τον Πάτερ Νεκτάριο στην Καμάριζα (ΒΙΝΤΕΟ)\nΕπόμενο άρθρο«Ύστατο χαίρε» στον Γέροντα Νεκτάριο Βιτάλη. Άγιος, βροντοφώναξε ο λαός


Γλέντι με εκδίκηση μετεωρολόγων για χιονιά: Πρόσωπο ημέρας ο Αρνιακός. Ξεκαρδιστικές φωτογραφίες - Newsup.gr\nHomeΑστείαΓλέντι με εκδίκηση μετεωρολόγων για χιονιά: Πρόσωπο ημέρας ο Αρνιακός. Ξεκαρδιστικές φωτογραφίες\nΓλέντι με εκδίκηση μετεωρολόγων για χιονιά: Πρόσωπο ημέρας ο Αρνιακός. Ξεκαρδιστικές φωτογραφίες\tΕλλάδα\tΡΟΔΟΣ: Πήγε να πατήσει την πρώην συζύγο και το φίλο της.\tΠαράξενα\tΗ τατουατζού με τη γλώσσα φιδιού που κινδυνεύει να τυφλωθεί\tΟικονομία\tΈρχεται ο φόρος περιουσίας. Τι βάζει στο στόχαστρο.\tΔείτε τις ξεκαρδιστικές φωτογραφίες με τον Τάσο Αρνιακό και την… εκδίκησή του για τον χιονιά.\nΕδώ και μέρες οι μετεωρολόγοι προέβλεπαν τον πολικό αντικυκλώνα Αριάδνη που θα έφερνε σφοδρές χιονοπτώσεις, πολικό ψύχος και παγετό σε όλη τη χώρα και για πολλές ημέρες.\nΗ καθυστέρηση ωστόσο της έλευσής της έκανε πολλούς να αμφισβητήσουν τις προβλέψεις. Και κυρίως του Τάσου Αρνιακού, ο οποίος βρέθηκε στο στόχαστρο της σάτιρας των χρηστών των social media.\nΠολλώ δε μάλλον οι Αθηναίοι που χρειάστηκε να περιμένουν σχεδόν μία εβδομάδα για να δουν άσπρη μέρα την ώρα που η υπόλοιπη χώρα βούλιαξε στο χιόνι.\nΩστόσο, η επέλαση του χιονιά κατέφθασε και στα μέσα κοινωνικής δικτύωσης και οι… μετεωρολόγοι πήραν το αίμα τους πίσω.\nΟι χρήστες για άλλη μία φορά έδωσαν ρέστα βάζοντάς τους να παίρνουν εκδίκηση από τους … άπιστους Θωμάδες!\nΔείτε τις ξεκαρδιστικές φωτογραφίες για τον Τάσο Αρνιακό στα social media:\nFacebook Twitter Google+\tΕλλάδα\tΣτο έλεος του χιονιά η Πτολεμαΐδα: Χωρίς θέρμανση ολόκληρη η πόλη.\tΔιάφορα\tΑυτά είναι τα 10 πιο καρκινογόνα τρόφιμα – Μην τα φάτε ποτέ ξανά!\tLifestyle\tΗ απομυθοποίηση μιας γυναίκας που σχεδόν το σύνολο του αντρικού κόσμου την είχε ψηλά εμφανίστηκε έτσι!\tΠαράξενα\tΘα μπορούσες ποτέ να μείνεις σ΄αυτό το μικροσκοπικό σπίτι; Πριν απαντήσεις, μπες μέσα να δεις!\tΔιάφορα\tΠΙΑΝΕΙ ΤΑ 2 ΤΗΣ ΔΑΧΤΥΛΑ ΚΑΙ ΤΑ ΚΡΑΤΑΕΙ ΓΙΑ 3 ΛΕΠΤΑ. ΜΟΛΙΣ ΜΑΘΕΤΕ ΤΟ ΛΟΓΟ, ΘΑ ΤΟ ΚΑΝΕ ΤΕ ΚΑΙ ΕΣΕΙΣ\tLifestyle\tΔημήτρης Σταρόβας: Περνά για τρίτη φορά τα σκαλιά της εκκλησίας; [pic]\tLifestyle\tΗ νέα ζωή του Θοδωρή Δρακάκη στην Τήνο! Η εξομολόγησή για το πρόβλημα υγείας – Δείτε με τι ασχολείται πλέον\tΙστορίες\tΤο αεροπλάνο τους συνετρίβη στην παραλία του Αλίμου και την έσωσε ο φύλακας- άγγελός της! Η ιστορία που συγκλόνισε το Πανελλήνιο (video)\tΔιάφορα\tΚαταπολεμήστε την κούραση, την δυσκοιλιότητα και την αϋπνία καταναλώνοντας καθημερινά δύο φλιτζάνια από ΑΥΤΟ το ρόφημα!\tΖώδια\nΠαράξενα\tΗ τατουατζού με τη γλώσσα φιδιού που κινδυνεύει να τυφλωθεί\tΖώδια\tΖΩΔΙΑ: Εβδομαδιαίες προβλέψεις από 16/1/17 έως 22/1/17\tΑστεία\tΑνέκδοτο: Επί Τουρκοκρατίας..\tΣυνταγές\tΘΕΙΚΟ ΜΠΙΣΚΟΤΟΓΛΥΚΟ ΣΑΝ ΤΟΥΡΤΑ, ΑΚΟΜΗ ΚΑΙ ΓΙΑ ΑΡΧΑΡΙΟΥΣ!\tΔιάφορα\tΤόσα χρόνια κόβαμε τις τούρτες με τον λάθος τρόπο. Αυτός είναι ο σωστός\tΔιάφορα\tΑν πάτε με παντρεμένο, φροντίστε η γυναίκα του να μη ξέρει kick boxing!\tTυχαία Άρθρα\tΤοποθετεί στην μέση της ζύμης ένα ποτήρι. Ο λόγος; Εντυπωσιακός! (βίντεο)\tΒγήκε από το Σπίτι του και αντίκρισε μία παγωμένη Γυναίκα στο Χιόνι. Η Συνέχεια; Θα σας κόψει την Ανάσα!\tΑΝΕΚΔΟΤΟ: Μπαμπά τι είναι η πολιτική;\tΌλες οι αλλαγές στο Λύκειο και στις Πανελλαδικές\t20 Celebrities που δεν μπορείς να πιστέψεις ότι έχουν ίδια ηλικία. (pics)\t12 Φενγκ Σούι Συμβουλές για Τύχη και Χρήματα\tΠοιες τροφές κάνουν τον ιδρώτα σας να μυρίζει ΠΟΛΥ άσχημα.\tΔιαφήμιση


MasterChef 5 spoiler αποχώρηση 27/2: Ποιος δεν θα τα καταφέρει | Alphafreepress.gr\nalphafreepress.gr / LIFESTYLE / MasterChef 5 spoiler αποχώρηση 27/2: Ποιος δεν θα τα καταφέρει\nMasterChef 5 spoiler αποχώρηση 27/2: Ποιος δεν θα τα καταφέρει\nMasterChef 5 spoiler αποχώρηση 27/2: Άλλο ένα ανατρεπτικό επεισόδιο είδαμε χθες στο MasterChef.\nΆλλο ένα ανατρεπτικό επεισόδιο είδαμε χθες στο MasterChef. Μετά το τέλος της ομαδικής δοκιμασίας οι δύο ομάδες περίμεναν να ακούσουν τα αποτελέσματα. Στα πιάτα που ετοίμασαν υπήρξαν λάθη και αστοχίες με αποτέλεσμα να κοστίσουν. Η μπλε ομάδα τελικά ήταν αυτή που κατάφερε να πάρει τη δεύτερη συνεχόμενη νίκη της και να στείλει την κόκκινη ομάδα στον τάκο. Η αλήθεια είναι πως ναι μεν θέλαμε από τη μία να χάσει η μπλε ομάδα για να δούμε πώς θα αντιδράσουν οι παίκτες σε μια ήττα αλλά από την άλλη θέλαμε να δούμε και τι αποφάσεις θα πάρει ως αρχηγός πλέον ο Πάνος τη στιγμή που την προηγούμενη βδομάδα γκρέμισε τη φιλία του με τον Ιωάννη για μια απόφαση του δεύτερου.\nΟι κριτές έδωσαν τη δυνατότητα στον Πάνο να διαλέξει ποιος θα πάρει την ασυλία και ποιος θα είναι ο πρώτος υποψήφιος προς αποχώρηση. Τελικά ο Πάνος κράτησε την ασυλία για τον εαυτό του (φέρτε ένα σύννεφο να πέσουμε) και έδειξε ως πρώτο υποψήφιο τον πρώην ”αδερφό” του Ιωάννη, ο οποίος όπως δήλωσε νιώθει προδομένος. Στην ατομική ασυλία ο Αντώνης και ο Κωστής έφτασαν πιο κοντά με τον πρώτο τελικά να την κερδίζει.\nMasterChef 5 spoiler αποχώρηση: Ποιος δεν θα τα καταφέρει\nΣτο σημερινό επεισόδιο θα δούμε την διαδικασία της ψηφοφορίας μεταξύ των παικτών της κόκκινης ομάδας. Στο trailer βλέπουμε τον Αντώνη νευριασμένο να λέει ”στο τέλος θα μείνουμε τρεις να μαγειρεύουμε με έντεκα” ενώ επίσης ακούμε τον Πάνο να λέει πως έκανε ό,τι καλύτερο μπορούσε για να νικήσει η ομάδα του. Ακόμη φαίνονται πως οι κόντρες και οι βαριές κουβέντες θα συνεχιστούν αφού ακούμε από τον Αντώνη να χαρακτηρίζει κάποιον παίκτη του ”ψεύτικο”. Τέλος ο Ιωάννης κατά την διάρκεια της μαγειρικής κάνει ένα μεγάλο λάθος που ίσως του στοιχίσει. Λέτε ο βασιλιάς του MasterChef, όπως αυτοαποκαλείται, να μας αποχαιρετήσει τόσο γρήγορα;\nMasterChef 5: Το σχόλιο του Κουτσόπουλου που άναψε φωτιές\nΤο σχόλιο του Λεωνίδα Κουτσόπουλου για τον Παύλο που άτυπα έχει αναλάβει τον ρόλο του ζαχαροπλάστη στην κόκκινη ομάδα του MasterChef 5, «άναψε φωτιές» στη συζήτηση ανάμεσα στους παίκτες που έχουν επικεντρωθεί στη ζαχαροπλαστική. Μιλώντας εκείνη την ώρα η Ηρώ είπε: «Εγώ επίτηδες έχω πάει στο γλυκό δύο φορές… την επόμενη φορά έχω πει ότι θα είμαι στο κυρίως. Από μόνη μου θέλω και πάω… Η Κωνσταντίνα δεν έχει πει παιδιά εγώ εδώ είμαι, πάρτε με κι αλλού! Δεν ξέρω για τον Παύλο, αλλά στη δική μας περίπτωση αυτό έχει συμβεί. Δεν μπορείς να πάρεις τον άλλον από το χεράκι…».\nΤο σχόλιο αυτό της Ηρώς στην Κωνσταντίνα δεν άρεσε καθόλου στη Λία «Τι σε νοιάζει εσένα τι κάνει; Έξαλλη είμαι!», είπε στην κάμερα. «Της την είπε γιατί τη θεωρεί πολύ δυνατή στη ζαχαροπλαστική. Θέλει να τη βγάλει από αυτήν τη θέση να την πάει στη μαγειρική έτσι ώστε να είναι προτεινόμενη η Κωνσταντίνα», σχολίασε η Μαρίνα. Η Κωνσταντίνα δήλωσε ότι δεν την ενδιαφέρει η άποψη της συμπαίκτριάς της κι ότι μπορεί να προσφέρει καλύτερα στις ομαδικές δοκιμασίες ως ζαχαροπλάστης.\nMASTERCHEF 5 SPOILER 27/2\nMASTERCHEF 5 SPOILER ΑΠΟΧΩΡΗΣΗ 27/2


Ντυθείτε με στυλ στην παραλία! | womannow.gr | Oμορφιά, Μόδα, Ψυχολογία, Άντρες, Καριέρα, Παιδί, Συνταγές, Διατροφή και όλα όσα Ενδιαφέρουν μια Γυναίκα με Στυλ!\nΝτυθείτε με στυλ στην παραλία!\nΞέρουμε σίγουρα τι θα φορέσουμε το βράδυ στο νησί. ;Eχουμε μελετήσει και σχεδόν προβλέψει τη διάθεσή μας κι έχουμε κάνει τους συνδυασμούς. Και στην παραλία; Τι φοράμε; Βρισκόμαστε μπροστά την ανοιχτή ντουλάπα λίγο πριν η παρέα φύγει για...παραλία και δεν ξέρουμε τι θα φορέσουμε πάνω από το μαγιό μας. Κι όχι τίποτε άλλο, αλλά τελικά με αυτά τα ρούχα μπορεί να μείνουμε μέχρι το βράδυ, πηγαίνοντας από την ξαπλώστρα στο beach bar, μετά για φαγητό και τελικά για ένα κοκτέηλ να δούμε το ηλιοβασίλεμα. Λοιπόν τα πράγματα είναι απλά...\nΣορτσάκια (τζιν, μπλε, άσπρα, χρωματιστά) αν το σώμα μας το επιτρέπει. Αν δε νιώθουμε βολικά μ΄ένα κοντό σορτσάκι διαλέγουμε μια πιο μακριά βερμούδα. Πάλι τζιν ή χρωματιστή.\nΜπλουζάκια μακό, μονόχρωμα ή με στάμπες, ξεχειλωμένα που γενικά να δείχνουν μια ανέμελη διάθεση.\nΚαφτάνια κοντά ή μακριά, ανάλογα με τον σωματότυπό σας. Γενικά να ξέρετε πως τα μακριά καφτάνια επειδή είναι αρκετά εντυπωσιακά, έστω κι αν τα έχετε αγοράσει σε καλή τιμή, ταιριάζουν σε... παραλίες λίγο πιο κοσμικές. Επίσης αν είστε γεματούλα μη νομίσετε πως έτσι δεν θα φαίνονται τα κιλά σας, ίσως έτσι τονιστούν περισσότερο. Καλύτερα λοιπόν να διαλέξετε ένα κοντό καφτάνι με βερμούδα που θ΄αφήνει τα πόδια σας σε κοινή θέα!\nΚοντά ή μακριά μονόχρωμα φορεματάκια. Μακό, λινά ή πετσετέ (αν και είναι πολύ ζεστά) είναι τέλεια λύση για όλες. Διαλέξτε στράπλες, με τιραντάκια λεπτά ή πιο φαρδιά θα σας βγάλουν ασπροπρόσωπες!\nΣαγιονάρες και σανδάλια. Ποτέ δεν φοράμε αθλητικά παπούτσια εκτός αν καταλήξουμε να κάνουμε μια βουτιά μετά από τρέξιμο. Ποτέ τακούνια και τις πλαστικές σαγιονάρες όσο ακριβές κι αν είναι δεν τις φοράμε παρά μόνο (μόνο) στην παραλία ή στις διακοπές. Μην πάτε για ψώνια στα μεγάλα εμπορικά καταστήματα της πόλης σας με πλαστικές σαγιονάρες. Μπορείτε όμως με δερμάτινες!\nΚαι στο κεφάλι καπέλα, μαντήλια, μπαντάνες. Αν μάλιστα σας αρέσει το boho στυλ ένα δεμένο μαντήλι στο κεφάλι με ένα κοντό καφτάνι θα κάνει όλα τα αντρικά βλέμματα- και τα γυναικεία- να πέσουν πάνω σας!\nΜοιράσου το link:http://womannow.gr/n/1587\nΚάντε τους σωστούς συνδυασμούς χρωμάτων!


7:55 πμ, Τρίτη 12 Μάρ 2019 7:55 πμ, Τρίτη 12 Μάρ 2019\nΒερολίνο και Βρυξέλλες φοβούνται εκτροχιασμό της ελληνικής οικονομίας. Μάιο "ψηφίζει" και ο πρόεδρος της Goldman Sachs και πρώην πρόεδρος της Κομισιόν, Ζοζέ Μανουέλ Μπαρόζο. Για τη γερμανική κυβέρνηση, αλλά και για ολόκληρο τον πολιτικό κόσμο της Γερμανίας, η Ελλάδα βρίσκεται τη στιγμή αυτή σε μια μεταβατική κατάσταση, σε μια προεκλογική περίοδο. Είναι πολλές οι επίσημες δηλώσεις που αποτυπώνουν αυτή τη θέση, όπως πρόσφατα έγινε από τον ίδιο τον κυβερνητικό εκπρόσωπο, Στέφεν Ζάιμπερτ, που και αυτός δήλωσε πως η χώρα μας διανύει μια προεκλογική περίοδο.\nΔιαβάστε το δημοσίευμα της Realnews και επίσης εδώ.\nΚουντουρά στη DW: Τα τουριστικά βραβεία μου είναι για τ...


Ο καιρός στην Θεσσαλία με ένα κλικ,για να έχετε τον καιρό με το μέρος σας!!: Πρόγνωση Θεσσαλίας 25-27/1/13\nΤην Παρασκευή 25/1 το σκηνικό του καιρού θα είναι σχετικά μουντό με ασθενής έως μέτριας έντασης βροχές οι οποίες στα δυτικά ίσως είναι τοπικά και πρόσκαιρα έντονες.Οι χιονοπτώσεις θα εντοπίζονται πάνω από τα 1200 μέτρα κατά μέσο όρο.\nΟι άνεμοι θα πνέουν ασθενείς, ίσως τοπικά και πρόσκαιρα στο Νομό μαγνησίας φτάσουν τα 5 μποφόρ.Στα ορεινά έως μέτριοι.\nΗ θερμοκρασία θα κυμανθεί σε Τρίκαλα και Καρδίτσα από 4 έως 8 βαθμούς ,σε Λάρισα από 4 έως 10 βαθμούς και σε Βόλο από 8 έως 11 βαθμούς.\nΤο Σάββατο 26/1 θα επικρατεί αυξημένη συννεφιά η οποία τοπικά ίσως δώσει κάποιες ασθενούς έντασης βροχές οι όποιες χιονοπτώσεις θα εντοπίζονται πάνω από τα 1050 μέτρα κατά μέσο όρο.\nΗ θερμοκρασία θα κυμανθεί σε Τρίκαλα και Καρδίτσα από 3 έως 8 βαθμούς, σε Λάρισα από 4 έως 10 βαθμούς και σε Βόλο από 7 έως 10 βαθμούς.\nΤην Κυριακή 27/1 θα υπάρχουν λίγες νεφώσεις με κάποια ανοίγματα σε όλο το διαμέρισμα οι οποίες μετά το μεσημέρι θα αρχίσουν να διαλύονται.Τοπικές χιονοπτώσεις ίσως σημειωθούν πάνω απ' τα 850 μέτρα κατά μέσο όρο.\nΗ θερμοκρασία σε αισθητή πτώση θα κυμανθεί σε Τρίκαλα και Καρδίτσα από 1 έως 8 βαθμούς, σε Λάρισα από 3 έως 10 βαθμούς και σε Βόλο από 6 έως 10 βαθμούς.\nΑναρτήθηκε από Αλέξανδρος Λ. Ερασιτέχνης Μετεωρολόγος στις 24 Ιανουαρίου


Όμορφες φωτογραφίες για τον Παπαδιαμάντη | Παιδείας Εγκώμιον\nΑρχική > λογοτεχνία\t> Όμορφες φωτογραφίες για τον Παπαδιαμάντη\n20/12/2020 Σχολιάστε Go to comments\nΈρχονται Χριστούγεννα, δύσκολα Χριστούγεννα, τα πιο “γκρίζα” Χριστούγεννα που βιώνουμε μετά τον τελευταίο Παγκόσμιο Πόλεμο. Μαζί με την αυστηρή τήρηση των οδηγιών των επιστημόνων και των υπεύθυνων θεσμών της πολιτείας καλούμαστε να δώσουμε τη δική μας υπεύθυνη στάση για το αγαθό της υγείας, για την ίδια τη ζωή μας.\nΚαι όμως μαζί με τη θρησκευτικότητα των ημερών μπορούμε να διαμορφώσουμε τη δική μας ομορφιά απέναντι στη “μαύρη εικόνα” της πανδημίας. Η καλλιέργεια της Αγάπης, η προαγωγή των συγγενικών και των φιλικών σχέσεων, ο στοχασμός και οι φιλοσοφικές θεωρήσεις, το διάβασμα είναι πεδία φωτεινότητας και ομορφιάς.\nΚαι ο Παπαδιαμάντης μας αλλά και ο Ντίκενς μάς περιμένουν.\n20/12/2020 στο 3:41 ΠΜ\n28/12/2020 στο 1:18 ΜΜ\nΗ viral χριστουγεννιάτικη διαφήμιση που έχει κάνει τους πάντες να κλαίνε Το «αστέρι της Βηθλεέμ» στις 21 Δεκεμβρίου


Συνέντευξη: «Στους στόχους ο επαναπατρισμός επιχειρήσεων» - Καράογλου Θεόδωρος, Βουλευτής Ν.Δ Β Περιφέρειας Θεσσαλονίκης - Νέα Δημοκρατία\nΣυνέντευξη: «Στους στόχους ο επαναπατρισμός επιχειρήσεων»\nΣυνέντευξη του ΥΜΑΘ, Θεόδωρου Καράογλου, στη δημοσιογράφο Δήμητρα Καρλιάμπα για την εφημερίδα «Χρηματιστήριο»\nΗ αναγκαιότητα της επαναφοράς της Β. Ελλάδας στον αναπτυξιακό χάρτη και η εξέλιξή της σε ισχυρό οικονομικό και εθνικό βραχίονα της χώρας, αποτελούν βασικές προτεραιότητες του ΥΜΑΘ, σύμφωνα με τον Υπουργό Θεόδωρο Καράογλου.\nΠοιοι είναι οι στόχοι και οι προτεραιότητες του Υπουργείου Μακεδονίας - Θράκης;\nΑπό την πρώτη στιγμή που ο Πρωθυπουργός, Αντώνης Σαμαράς, μου έκανε την τιμή να με ορίσει επικεφαλής ενός Υπουργείου με μακρά ιστορική διαδρομή, έθεσα ως βασική μου προτεραιότητα το νέο Υπουργείο Μακεδονίας και Θράκης να εξελιχθεί σε πρότυπο μοντέλο ανάπτυξης και αποκέντρωσης. Θέλουμε ένα Υπουργείο εξωστρεφές, το οποίο θα στηρίξει με όλες του τις δυνάμεις την τοπική οικονομία και θα συμβάλλει αποτελεσματικά στη βελτίωση της ποιότητας ζωής των πολιτών.\nΜε λίγα λόγια, κυρία Καρλιάμπα, οραματίζομαι ένα Υπουργείο το οποίο θα έχει λόγο και ρόλο στην εθνική προσπάθεια ανάταξης της ελληνικής οικονομίας. Η επανασύσταση του, άλλωστε, δεν αποσκοπούσε στο να προστεθεί άλλη μια καρέκλα στο Υπουργικό Συμβούλιο, ούτε έγινε μόνο για συμβολικούς λόγους. Έγινε προκειμένου να απλοποιηθεί η ζωή των Βορειοελλαδιτών, έγινε για το αυτονόητο. Να ενισχύσουμε, δηλαδή, τη φωνή της Μακεδονίας και της Θράκης, δίνοντας σε αυτό το κομμάτι της πατρίδας μας τη θέση που του αρμόζει εντός και εκτός συνόρων. Αναγνωρίζω πως η αποστολή μας έχει υψηλό βαθμό δυσκολίας, μιας και το ΥΜΑΘ επανασυστάθηκε από μηδενική βάση, αποδέχτηκα, όμως, αυτήν την πρόκληση με ιδιαίτερη χαρά και πίστη για το τελικό αποτέλεσμα.\nΗ οικονομική δυσχέρεια της χώρας έχει επηρεάσει σημαντικά τη Β. Ελλάδα (υψηλή ανεργία κ.λπ.). Με ποιες ενέργειες ευελπιστείτε ότι η Μακεδονία θα διεισδύσει ξανά στον αναπτυξιακό χάρτη;\nΗ πολιτική μας βασίζεται στο τρίπτυχο προσέλκυση επενδύσεων, στήριξη των μικρομεσαίων επιχειρήσεων και υλοποίηση των έργων υποδομής. Στόχος μας είναι να δημιουργήσουμε κατάλληλες ευκαιρίες ανάπτυξης, ώστε Μακεδονία και Θράκη να καταστούν αναπτυξιακός κόμβος για την ευρύτερη περιοχή της Μεσογείου. Μόνο αν η Βόρεια Ελλάδα εξελιχθεί σε ισχυρό οικονομικό και εθνικό βραχίονα της χώρας, καταγράφοντας απτά αποτελέσματα στην αύξηση της απασχόλησης, στη δημιουργία πρωτογενών πλεονασμάτων και στην τόνωση της εξωστρέφειας, θα έχουμε κάνει ένα αποφασιστικό βήμα στην προσπάθεια που καταβάλλουμε να την επαναφέρουμε στον αναπτυξιακό χάρτη. Η πολιτική βούληση του Πρωθυπουργού είναι εκφρασμένη, η επανασύσταση του ΥΜΑΘ αποτελεί έμπρακτη απόδειξη και αυτό με κάνει αισιόδοξο ότι θα πετύχουμε στο έργο μας.\nΈνα από τα μεγαλύτερα προβλήματα που αντιμετωπίζει η Β. Ελλάδα είναι η μετεγκατάσταση των επιχειρήσεων σε Βαλκανικές χώρες. Πώς θα επιχειρήσετε να ανακάμψετε την τοπική οικονομία και να αποτραπεί η φυγή των επιχειρήσεων στις Βαλκανικές χώρες;\nΗ αποβιομηχάνιση και η ανεργία αποτελούν εδώ και χρόνια το μεγαλύτερο πρόβλημα της Βόρειας Ελλάδας. Προτεραιότητα τόσο του Υπουργείου Μακεδονίας και Θράκης, όσο και των Υπουργείων Οικονομικών και Ανάπτυξης, είναι να προχωρήσουμε από κοινού στη δημιουργία ενός πλαισίου με επενδυτικά και φορολογικά κίνητρα, τα οποία αφενός θα βάλουν τέλος στη φυγή ελληνικών επιχειρήσεων στο εξωτερικό και αφετέρου θα ανοίξουν το δρόμο του επαναπατρισμού για όσες έχουν ήδη εγκατασταθεί τα τελευταία χρόνια στη Βουλγαρία και τα Σκόπια. Ένα τέτοιο κίνητρο θα μπορούσε να είναι η θέσπιση ειδικών ζωνών χαμηλών φορολογικών συντελεστών. Δεν είναι δυνατόν, για παράδειγμα, ο συντελεστής φορολόγησης στην Ελλάδα να είναι 45% και στις γειτονικές μας χώρες μόλις 10%. Πολύτιμη χείρα βοηθείας, επίσης, αναμένεται να μας δώσει και η ένταξη στο Υπουργείο Μακεδονίας και Θράκης των αρμοδιοτήτων της Επιχειρησιακής Μονάδας Ανάπτυξης, που έχει ήδη καταργηθεί. Όπως γνωρίζετε, έχει κατατεθεί στη Βουλή σχετική νομοθετική ρύθμιση, σύμφωνα με την οποία οι αποφάσεις επί των αιτήσεων και ενστάσεων για επενδυτικά σχέδια που έχουν υποβληθεί στην Ε.Μ.Α. εκδίδονται πλέον από τον Υπουργό Μακεδονίας και Θράκης.


Αυστραλία: Επίθεση με μαχαίρι σε εμπορικό κέντρο – Νεκρός ο δράστης – The Panhellenic Post\nΑυστραλία: Επίθεση με μαχαίρι σε εμπορικό κέντρο – Νεκρός ο δράστης\nΕπίθεση με μαχαίρι συνέβη πριν από λίγο σε εμπορικό κέντρο της Αυστραλίας, στην περιοχή Πιλμπάρα. Οι αστυνομικοί πυροβόλησαν και σκότωσαν τον δράστη. Σύμφωνα με τα αυστραλιανά μέσα, αρκετοί άνθρωποι τραυματίστηκαν στο εμπορικό κέντρο “South Hedland Square centre”.\nΔύο από τους τραυματίες είναι σε σοβαρή κατάσταση. Αυτόπτες μάρτυρες δήλωσαν ότι είδαν τον άνδρα να κρατάει μαχαίρι και να επιτίθεται σε πελάτες που ψώνιζαν, μετά ακούστηκαν φωνές και πυροβολισμοί.\n“Ο άνδρας που πέθανε είναι ο δράστης” τόνιζε ο εκπρόσωπος της αστυνομίας. Οι έρευνες για τα κίνητρα του δράστη συνεχίζονται.\n[Αυστραλία], [Εμπορικό Κέντρο], [Επίθεση]\nΔιπλάσιο ποσοστό από τον ΣΥΡΙΖΑ έχει η Νέα Δημοκρατία


Υποψήφιος στη Β' Πειραιά ο Δημήτρης Διαμαντίδης με το ΚΙΝΑΛ\nΥποψήφιος στη Β’ Πειραιά ο Δημήτρης Διαμαντίδης με το ΚΙΝΑΛ\nΟ Δημήτρης Διαμαντίδης ανακοίνωσε σήμερα την υποψηφιότητά του για τις ερχόμενες εθνικές εκλογές με το ψηφοδέλτιο του ΚΙΝΑΛ, στην εκλογική περιφέρεια της Β΄Πειραιά.\nΟ Δημήτρης Διαμαντίδης εργάζεται στο χώρο της Ναυτιλίας, κατοικεί στο Δήμο Νίκαια Ρέντης, ενώ προέρχεται από παραδοσιακή οικογένεια με δημοκρατικό παρελθόν. Ο πατέρας του Γιάννης Διαμαντίδης, εκλεγόταν βουλευτής με το ΠΑΣΟΚ, στην Β’ Πειραιά από το 1989, ενώ το 2009 συμμετείχε στην κυβέρνηση του Γεωργίου Παπανδρέου ως Υπουργός Θαλασσίων Υποθέσεων, Νήσων και Αλιείας.\nΣτην ανακοίνωσή του ο Δημήτρης Διαμαντίδης, ανέφερε ότι δηλώνει παρών στις ερχόμενες εκλογές, διότι γνωρίζοντας τα πραγματικά προβλήματα της κοινωνίας, μπορεί να αγωνιστεί για να δώσει λύση σε αυτά. Παράλληλα ευχαρίστησε την πρόεδρο του ΚΙΝΑΛ, Φώφη Γεννηματά, για την τιμή που του έκανε να τον συμπεριελάβει στα ψηφοδέλτια του ΚΙΝΑΛ.\nTags: Β ΠΕΙΡΑΙΑ, ΔΗΜΗΤΡΗΣ ΔΙΑΜΑΝΤΙΔΗΣ, ΕΘΝΙΚΕΣ ΕΚΛΟΓΕΣ, ΚΙΝΑΛ, ΥΠΟΨΗΦΙΟΣ ΒΟΥΛΕΥΤΗΣ\nΠροηγούμενο Υποψήφιος δήμαρχος Πύργου ο Κώστας Νικολούτσος\nΕπόμενο Ο Φάνης Στάθης υποψήφιος για τον δήμο Μουζακίου